text:
κάτω από το δάπεδο και είναι εξοπλισμένοι με μηχανισμό κλειδώματος, ή
 γ)
 είναι εξοπλισμένοι με μηχανισμό κλειδώματος και για τον διαχωρισμό του ακροδέκτη πρέπει να αφαιρεθούν άλλα στοιχεία με τη χρήση εργαλείων, ή
 δ)
 η τάση των υπό τάση μερών ισούται ή είναι μικρότερη από 60 V ΣΡ ή ίση ή μικρότερη από 30 V ΕΡ (rms) εντός ενός δευτερολέπτου από τη στιγμή διαχωρισμού του ακροδέκτη.
 5.1.1.4. Αποσύνδεση λειτουργίας
 Για μια συσκευή αποσύνδεσης που μπορεί να ανοιχτεί, να αποσυναρμολογηθεί ή να αφαιρεθεί χωρίς τη χρήση εργαλείων, είναι αποδεκτός βαθμός προστασίας IPXXB όταν η συσκευή αποσύνδεσης ανοίγεται, αποσυναρμολογείται ή αφαιρείται χωρίς εργαλεία.
 5.1.1.5. Σήμανση
 5.1.1.5.1. Αν πρόκειται για ΕΣΑΕ που μπορεί να φορτιστεί με υψηλή τάση, το σύμβολο που φαίνεται στο σχήμα 1 αναγράφεται πάνω ή κοντά στο ΕΣΑΕ. Το φόντο του συμβόλου θα είναι κίτρινου χρώματος, το πλαίσιο και το βέλος θα είναι μαύρου χρώματος.
 Σήμανση εξοπλισμού υψηλής τάσης
 5.1.1.5.2. Το σύμβολο είναι επίσης ορατό στους θαλάμους και τα πλέγματα, τα οποία, όταν αφαιρεθούν, εκθέτουν τα υπό τάση μέρη των κυκλωμάτων υψηλής τάσης. Η εν λόγω διάταξη είναι προαιρετική για τους ακροδέκτες για κεντρικούς αγωγούς υψηλής τάσης. Η εν λόγω διάταξη δεν ισχύει σε καμία από τις ακόλουθες περιπτώσεις:
 α)
 όταν δεν είναι δυνατή η φυσική πρόσβαση, άνοιγμα ή αφαίρεση των φραγμών ή των καταλυμάτων· εκτός εάν άλλα κατασκευαστικά στοιχεία του οχήματος αφαιρούνται με τη χρήση εργαλείων·
 β)
 όταν τα πλέγματα ή οι θάλαμοι είναι τοποθετημένοι κάτω από το δάπεδο του οχήματος.
 5.1.1.5.3. Τα καλώδια για τους κεντρικούς αγωγούς υψηλής τάσης τα οποία δεν είναι τοποθετημένα μέσα σε θαλάμους αναγνωρίζονται από το εξωτερικό κάλυμμα χρώματος πορτοκαλί.
 5.1.2. Προστασία από έμμεση επαφή
 Η προστασία από έμμεση επαφή είναι επίσης απαραίτητη για οχήματα με υπό υψηλή τάση μέρη που διαθέτουν οποιονδήποτε τύπο ΕΣΑΕ ο οποίος έχει εγκριθεί δυνάμει του μέρους II του παρόντος κανονισμού.
 5.1.2.1. Για προστασία από ηλεκτροπληξία, η οποία μπορεί να προκληθεί από έμμεση επαφή, τα εκτεθειμένα αγώγιμα στοιχεία, όπως είναι το αγώγιμο πλέγμα και ο θάλαμος, είναι γαλβανικά συνδεδεμένα γερά με το ηλεκτρικό πλαίσιο με σύνδεση με ηλεκτρικό καλώδιο ή καλώδιο γείωσης, ή με συγκόλληση, ή με σύνδεση με κοχλίες κ.λπ., ώστε να μην προκαλούνται επικίνδυνα δυναμικά.
 5.1.2.2. Η αντίσταση μεταξύ όλων των εκτεθειμένων αγώγιμων στοιχείων και του ηλεκτρικού πλαισίου είναι μικρότερη από 0,1 Ω όταν υπάρχει ροή ηλεκτρικού φορτίου τουλάχιστον 0,2 A.
 Η εν λόγω απαίτηση εκπληρώνεται όταν η γαλβανική σύνδεση έχει εδραιωθεί με συγκόλληση.
 5.1.2.3. Στην περίπτωση των μηχανοκίνητων οχημάτων που πρόκειται να συνδεθούν με τη γειωμένη εξωτερική παροχή ηλεκτρικής ισχύος μέσω αγώγιμης σύνδεσης, παρέχεται συσκευή που επιτρέπει τη γαλβανική σύνδεση του ηλεκτρικού πλαισίου με τη γείωση.
 Η συσκευή πρέπει να επιτρέπει τη σύνδεση με τη γείωση πριν την τροφοδοσία του οχήματος με εξωτερική τάση και να διατηρεί τη σύνδεση έως και μετά την απομάκρυνση της εξωτερικής τάσης από το όχημα.
 Η συμμόρφωση προς αυτήν την απαίτηση αποδεικνύεται είτε με τη χρήση του ακροδέκτη που προσδιορίζεται από τον κατασκευαστή του οχήματος, είτε με ανάλυση.
 5.1.2.4. Οι απαιτήσεις του σημείου 5.1.2.3 ανωτέρω δεν ισχύουν για τα οχήματα που


text:
ανταποκρίνονται στα στοιχεία α) ή β):
 α)
 Το ΕΣΑΕ του οχήματος μπορεί να φορτίζεται μέσω της εξωτερικής τροφοδοσίας ηλεκτρικής ισχύος μόνο με τη χρήση φορτιστή εκτός του οχήματος με διπλή μόνωση ή ενισχυμένη δομή μόνωσης μεταξύ εισόδου και εξόδου.
 Οι απαιτήσεις επιδόσεων σχετικά με την προηγουμένως αναφερόμενη δομή μόνωσης συμμορφώνονται με τις ακόλουθες απαιτήσεις της παραγράφου 5.1.2.4.1 και της παραγράφου 5.1.2.4.3 και αναφέρονται στην τεκμηρίωση της.
 β)
 Ο φορτιστής επί του οχήματος έχει διπλή ή ενισχυμένη δομή μόνωσης μεταξύ εισόδου και εκτεθειμένων αγώγιμων μερών / ηλεκτρικού πλαισίου του οχήματος.
 Οι απαιτήσεις επιδόσεων σχετικά με την προηγουμένως αναφερόμενη δομή μόνωσης συμμορφώνονται με τις ακόλουθες απαιτήσεις της παραγράφου 5.1.2.4.1, της παραγράφου 5.1.2.4.2 και της παραγράφου 5.1.2.4.3.
 Εάν έχουν εγκατασταθεί και τα δύο συστήματα, πρέπει να πληρούνται τα στοιχεία α) και β).
 5.1.2.4.1. Τάση αντοχής
 5.1.2.4.1.1. Για το όχημα με φορτιστή επί του οχήματος, η δοκιμή πρέπει να διενεργείται σύμφωνα με το παράρτημα 9Α του παρόντος κανονισμού.
 5.1.2.4.1.2. Κριτήρια αποδοχής
 Η αντίσταση μόνωσης πρέπει να είναι ίση ή μεγαλύτερη από 7 ΜΩ κατά την εφαρμογή 500 V ΣΡ μεταξύ όλων των εισόδων των συνδεδεμένων μεταξύ τους και των εκτεθειμένων αγώγιμων μερών / ηλεκτρικού πλαισίου του οχήματος.
 5.1.2.4.2. Προστασία από εισροή υδάτων
 5.1.2.4.2.1. Η δοκιμή αυτή διεξάγεται σύμφωνα με το παράρτημα 9Β του παρόντος κανονισμού.
 5.1.2.4.2.2. Κριτήρια αποδοχής
 Η αντίσταση μόνωσης πρέπει να είναι ίση ή μεγαλύτερη από 7 ΜΩ, κατά την εφαρμογή 500 V ΣΡ.
 5.1.2.4.3. Οδηγίες διαχείρισης
 Στο εγχειρίδιο παρέχονται και περιλαμβάνονται κατάλληλες οδηγίες για τη φόρτιση (4).
 5.1.3. Αντίσταση μόνωσης
 Η παρούσα παράγραφος δεν εφαρμόζεται σε πλαίσια που είναι συνδεδεμένα με ηλεκτρικά κυκλώματα και στα οποία κάθε υπό τάση μέρος και το ηλεκτρικό πλαίσιο ή κάθε εκτεθειμένο αγώγιμο μέρος δεν υπερβαίνει τα 30 V ΕΡ (rms) ή τα 60 V ΣΡ.
 5.1.3.1. Ηλεκτρικό σύστημα κίνησης που αποτελείται από ξεχωριστούς κεντρικούς αγωγούς συνεχούς ρεύματος ή εναλλασσόμενου ρεύματος
 Αν οι κεντρικοί αγωγοί ΕΡ και οι κεντρικοί αγωγοί ΣΡ είναι γαλβανικά μονωμένοι μεταξύ τους, η τιμή της αντίστασης μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου είναι τουλάχιστον 100 Ω/V της τάσης λειτουργίας για κεντρικούς αγωγούς ΣΡ και τουλάχιστον 500 Ω/V της τάσης λειτουργίας για κεντρικούς αγωγούς ΕΡ.
 Η μέτρηση διεξάγεται σύμφωνα με το παράρτημα 4Α «Μέθοδος μέτρησης της αντίστασης μόνωσης σε δοκιμές με οχήματα».
 5.1.3.2. Σύστημα ηλεκτρικής κίνησης που αποτελείται από συνδυασμένους κεντρικούς αγωγούς ΣΡ και ΕΡ
 Αν οι κεντρικοί αγωγοί ΕΡ και οι κεντρικοί αγωγοί ΣΡ είναι γαλβανικά συνδεδεμένοι, η τιμή της αντίστασης μόνωσης μεταξύ οποιουδήποτε κεντρικού αγωγού υψηλής τάσης και του ηλεκτρικού πλαισίου είναι τουλάχιστον 500 Ω/volt της τάσης λειτουργίας.
 Ωστόσο, αν όλοι οι κεντρικοί αγωγοί ΕΡ υψηλής τάσης προστατεύονται με ένα από τα 2 ακόλουθα μέτρα, η τιμή της αντίστασης μόνωσης μεταξύ οποιουδήποτε κεντρικού αγωγού υψηλής τάσης και του ηλεκτρικού πλαισίου είναι τουλάχιστον 100 Ω/V της τάσης λειτουργίας:
 α)
 δύο ή περισσότερα στρώματα στερεάς μόνωσης, πλεγμάτων ή θαλάμων που πληρούν το καθένα ξεχωριστά την απαίτηση που ορίζεται στην παράγραφο 5.1.1, για παράδειγμα, καλωδίωση·
 β)
 μηχανικά εύρωστα προστατευτικά εξαρτήματα με επαρκή αντοχή καθ' όλη τη διάρκεια ζωής του

type: contracts

jurisdiction: EU


text:
οχήματος, όπως είναι το περίβλημα του κινητήρα, τα κιβώτια ηλεκτρονικού μετατροπέα ή οι ακροδέκτες·
 Η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου καταδεικνύεται με υπολογισμό, μέτρηση ή συνδυασμό των δύο μεθόδων.
 Η μέτρηση διεξάγεται σύμφωνα με το παράρτημα 4Α «Μέθοδος μέτρησης της αντίστασης μόνωσης σε δοκιμές με οχήματα».
 5.1.3.3. Οχήματα κυψελών καυσίμου
 Αν η ελάχιστη απαίτηση αντίστασης μόνωσης δεν μπορεί να διατηρηθεί για μεγάλο χρονικό διάστημα, τότε η προστασία επιτυγχάνεται με οποιοδήποτε από τα εξής μέσα:
 α)
 δύο ή περισσότερα στρώματα στερεάς μόνωσης, πλεγμάτων ή θαλάμων που πληρούν το καθένα ξεχωριστά την απαίτηση που ορίζεται στην παράγραφο 5.1.1·
 β)
 σύστημα παρακολούθησης της αντίστασης μόνωσης τοποθετημένο επί του οχήματος, μαζί με σύστημα προειδοποίησης του οδηγού σε περίπτωση που η αντίσταση μόνωσης πέσει κάτω από την ελάχιστη απαιτούμενη τιμή. Η αντίσταση μόνωσης μεταξύ του κεντρικού αγωγού υψηλής τάσης του συστήματος ζεύξης για τη φόρτιση του ΕΣΑΕ και του ηλεκτρικού πλαισίου δεν χρειάζεται να παρακολουθείται, διότι το σύστημα ζεύξης για τη φόρτιση τροφοδοτείται αποκλειστικά με ενέργεια κατά τη φόρτιση του ΕΣΑΕ. Η λειτουργία του συστήματος παρακολούθησης της αντίστασης μόνωσης που είναι τοποθετημένη στο όχημα επιβεβαιώνεται, όπως περιγράφεται στο παράρτημα 5.
 5.1.3.4. Απαίτηση αντίστασης μόνωσης για το σύστημα ζεύξης που χρησιμοποιείται για να φορτίσει το ΕΣΑΕ
 Για το σύστημα ζεύξης (που χρησιμοποιείται για τη φόρτιση του ΕΣΑΕ και προορίζεται για αυτόματη σύνδεση με το γειωμένο εξωτερικό τροφοδοτικό ΕΡ), η αντίσταση μόνωσης πρέπει να είναι τουλάχιστον 1 ΜΩ όταν ο συζεύκτης του φορτιστή είναι αποσυνδεδεμένος. Κατά τη μέτρηση, το ΕΣΑΕ μπορεί να αποσυνδεθεί.
 5.2. ΕΣΑΕ
 5.2.1. Αν το όχημα διαθέτει ΕΣΑΕ, εκπληρώνεται η απαίτηση είτε της παραγράφου 5.2.1.1 είτε της παραγράφου 5.2.1.2.
 5.2.1.1. Αν το ΕΣΑΕ έχει λάβει έγκριση τύπου σύμφωνα με το μέρος II του παρόντος κανονισμού, η εγκατάσταση γίνεται σύμφωνα με τις οδηγίες που παρέχονται από τον κατασκευαστή του ΕΣΑΕ και σύμφωνα με την περιγραφή που προβλέπεται στο μέρος 2 του παραρτήματος 6 του παρόντος κανονισμού.
 5.2.1.2. Το ΕΣΑΕ συμμορφώνεται με τις οικείες απαιτήσεις της παραγράφου 6 του παρόντος κανονισμού.
 5.2.2. Συσσώρευση αερίου
 Οι χώροι για συσσωρευτές έλξης ανοικτού τύπου, οι οποίοι ενδέχεται να παράγουν αέρια υδρογόνου φέρουν ανεμιστήρα εξαερισμού ή αγωγό εξαερισμού ή κάποιο άλλο κατάλληλο μέσο για την αποφυγή συσσώρευσης αερίων υδρογόνου.
 5.2.3. Προστασία από τις διαρροές ηλεκτρολύτη
 Τα οχήματα προβλέπουν ότι ηλεκτρολύτης που έχει υποστεί διαρροή από το ΕΣΑΕ και τα κατασκευαστικά στοιχεία του δεν πρέπει να φθάνει στον οδηγό ή τον επιβάτη ή οποιοδήποτε πρόσωπο εντός του οχήματος υπό κανονικές συνθήκες χρήσης και/ή λειτουργικής λειτουργίας.
 Όταν το ΕΣΑΕ βρίσκεται στη αντίστροφη θέση, δεν πρέπει να υπάρχει διαρροή ηλεκτρολύτη.
 5.2.4. Τυχαία ή ακούσια απόσπαση
 Το ΕΣΑΕ και τα κατασκευαστικά στοιχεία του τοποθετούνται στο όχημα κατά τρόπο ώστε να αποκλείεται η πιθανότητα εξ αμελείας ή ακούσιας απόσπασης του ΕΣΑΕ.
 Το ΕΣΑΕ στο όχημα δεν πρέπει να εκτινάσσεται όταν το όχημα έχει κλίση.
 Τα κατασκευαστικά στοιχεία του ΕΣΑΕ δεν πρέπει να εκτοξεύονται, όταν το ΕΣΑΕ τοποθετηθεί ανάποδα.
 5.3. Λειτουργική ασφάλεια
 Στον οδηγό δίνεται μια στιγμιαία ένδειξη τουλάχιστον, όταν το όχημα βρίσκεται σε «λειτουργία πιθανής ενεργού οδήγησης».
 Ωστόσο,


text:
αυτή η διάταξη δεν ισχύει, όταν την ισχύ πρόωσης του οχήματος παρέχει άμεσα ή έμμεσα ένας κινητήρας εσωτερικής καύσης.
 Όταν εξέρχεται από το όχημα, ο οδηγός ενημερώνεται με σήμα (π.χ. οπτικό ή ακουστικό σήμα), αν το όχημα βρίσκεται ακόμη στη λειτουργία πιθανής ενεργού οδήγησης.
 Αν ο χρήστης μπορεί να φορτίσει εξωτερικά το ΕΣΑΕ που είναι τοποθετημένο στο όχημα, δεν θα είναι δυνατή η κίνηση που προκαλείται από το σύστημα πρόωσης του οχήματος ενόσω η εξωτερικής παροχής ηλεκτρικής ισχύος είναι φυσικά συνδεδεμένη με την είσοδο του οχήματος.
 Για οχήματα με μόνιμα συνδεδεμένο καλώδιο επαναφόρτισης, η ανωτέρω απαίτηση δεν ισχύει εάν η χρήση του καλωδίου για την φόρτιση του οχήματος εμποδίζει τη χρήση του οχήματος (π.χ. δεν μπορεί να κλείσει το κάθισμα, η θέση του καλωδίου δεν επιτρέπει στον οδηγό να καθίσει ή να εισέλθει στο όχημα). Η απαίτηση αυτή αποδεικνύεται με τη χρήση του ακροδέκτη που προσδιορίζεται από τον κατασκευαστή του οχήματος. Η κατάσταση της μονάδας ελέγχου κατεύθυνσης κίνησης αναγνωρίζεται από τον οδηγό.
 5.3.1. Πρόσθετες απαιτήσεις λειτουργικής ασφάλειας
 5.3.1.1. Πρέπει να εκτελούνται από τον οδηγό τουλάχιστον δύο εσκεμμένες και διακριτές ενέργειες κατά την εκκίνηση με σκοπό την επιλογή της κατάστασης πιθανής ενεργού οδήγησης.
 5.3.1.2. Μόνο μία ενέργεια απαιτείται για την απενεργοποίηση της κατάστασης πιθανής ενεργού οδήγησης.
 5.3.1.3. Ένδειξη προσωρινής μειωμένης ισχύος (που δεν προκύπτει από αστοχία) και/ή της κατάστασης φόρτισης (SOC) του ΕΣΑΕ.
 5.3.1.3.1. Το όχημα πρέπει να διαθέτει λειτουργία/διάταξη που να υποδεικνύει στον οδηγό εάν η ισχύς μειώνεται αυτόματα κάτω από ένα ορισμένο επίπεδο (π.χ. λόγω ενεργοποίησης του ελεγκτή εξόδου για την προστασία του ΕΣΑΕ ή του συστήματος πρόωσης) ή λόγω της χαμηλής SOC.
 5.3.1.3.2. Οι όροι υπό τους οποίους δίνονται οι ενδείξεις αυτές καθορίζονται από τον κατασκευαστή.
 Στο παράρτημα 6 θα παρατεθεί σύντομη περιγραφή της στρατηγικής για τη μείωση της ισχύος και την ένδειξη της ένδειξης.
 5.3.1.4. Οδήγηση ή οδήγηση προς τα πίσω
 Δεν πρέπει να είναι δυνατή η ενεργοποίηση της αντίστροφης λειτουργίας ελέγχου του οχήματος, ενόσω το όχημα βρίσκεται σε κίνηση προς τα εμπρός.
 5.4. Καθορισμός εκπομπών υδρογόνου
 5.4.1. Η εν λόγω δοκιμή διεξάγεται σε όλα τα οχήματα που είναι εξοπλισμένα με συσσωρευτές έλξης ανοικτού τύπου. Αν το ΕΣΑΕ έχει εγκριθεί βάσει του μέρους II του παρόντος κανονισμού και έχει εγκατασταθεί σύμφωνα με την παράγραφο 5.2.1.1, η εν λόγω δοκιμή μπορεί να παραλειφθεί για την έγκριση του οχήματος.
 5.4.2. Η δοκιμή διεξάγεται σύμφωνα με τη μέθοδο του παραρτήματος 7 του παρόντος κανονισμού. Η δειγματοληψία και η ανάλυση υδρογόνου εκτελούνται όπως ορίζεται. Μπορούν να εγκριθούν άλλες μέθοδοι ανάλυσης, αν αποδειχθεί ότι παρέχουν ισοδύναμα αποτελέσματα.
 5.4.3. Στη διάρκεια μιας κανονικής διαδικασίας φόρτισης υπό τις συνθήκες που ορίζονται στο παράρτημα 7, οι εκπομπές υδρογόνου είναι κάτω των 125 g στη διάρκεια 5 h ή κάτω των 25 × t2 g στη διάρκεια t2 (σε h).
 5.4.4. Στη διάρκεια φόρτισης που πραγματοποιείται από φορτιστή που παρουσιάζει βλάβη (σύμφωνα με τις συνθήκες που ορίζονται στο παράρτημα 7), οι εκπομπές υδρογόνου είναι κάτω των 42 g. Ο φορτιστής περιορίζει μια τέτοια βλάβη σε 30 λεπτά κατ' ανώτατο όριο.
 5.4.5. Όλες οι λειτουργίες που συνδέονται


text:
με τη φόρτιση του ΕΣΑΕ ελέγχονται αυτόματα, συμπεριλαμβανομένου του διακόπτη παύσης της φόρτισης.
 5.4.6. Ο χειροκίνητος έλεγχος των σταδίων φόρτισης δεν είναι δυνατός.
 5.4.7. Οι κανονικές λειτουργίες σύνδεσης και αποσύνδεσης με το δίκτυο διανομής ή οι διακοπές ρεύματος δεν επηρεάζουν το σύστημα ελέγχου των σταδίων φόρτισης.
 5.4.8. Οι σοβαρές αστοχίες φόρτισης επισημαίνονται πάντα στον οδηγό. Μια σοβαρή αστοχία μπορεί να οδηγήσει σε δυσλειτουργία του φορτιστή κατά τη διάρκεια μετέπειτα φόρτισης.
 5.4.9. Ο κατασκευαστής πρέπει να δηλώνει στο εγχειρίδιο χρήστη τη συμμόρφωση του οχήματος προς τις απαιτήσεις αυτές.
 5.4.10. Η έγκριση που χορηγείται σε τύπο οχήματος σχετικά με τις εκπομπές υδρογόνου μπορεί να επεκταθεί σε διαφορετικούς τύπους οχήματος που ανήκουν στην ίδια οικογένεια, σύμφωνα με τον ορισμό της οικογένειας που δίνεται στο παράρτημα 7 προσάρτημα 2.
 6. ΜΕΡΟΣ II: ΑΠΑΙΤΗΣΕΙΣ ΕΝΟΣ ΕΠΑΝΑΦΟΡΤΙΖΟΜΕΝΟΥ ΣΥΣΤΗΜΑΤΟΣ ΑΠΟΘΗΚΕΥΣΗΣ ΕΝΕΡΓΕΙΑΣ (ΕΣΑΕ) ΣΕ ΣΧΕΣΗ ΜΕ ΤΗΝ ΑΣΦΑΛΕΙΑ ΤΟΥ
 6.1. Γενικά
 Εφαρμόζονται οι διαδικασίες που προβλέπονται στο παράρτημα 8 του παρόντος κανονισμού.
 6.2. Κραδασμοί
 6.2.1. Η δοκιμή διεξάγεται σύμφωνα με το παράρτημα 8Α του παρόντος κανονισμού.
 6.2.2. Κριτήρια αποδοχής
 6.2.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.2.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
 6.3. Θερμικό σοκ και κύκλος δοκιμών
 6.3.1. Η δοκιμή διεξάγεται σύμφωνα με το παράρτημα 8Β του παρόντος κανονισμού.
 6.3.2. Κριτήρια αποδοχής
 6.3.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.3.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
 6.4. Μηχανικές δοκιμές
 6.4.1. Δοκιμή πτώσης για αφαιρέσιμο ΕΣΑΕ
 6.4.1.1. Η δοκιμή διεξάγεται σύμφωνα με το παράρτημα 8Γ του παρόντος κανονισμού.
 6.4.1.2. Κριτήρια αποδοχής
 6.4.1.2.1. Κατά τη διάρκεια της δοκιμής, δεν υπάρχουν ενδείξεις για
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.4.1.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
 6.4.2. Μηχανική κρούση
 6.4.2.1. Η δοκιμή αυτή εφαρμόζεται σε οχήματα με κεντρικό και/ή πλευρικό στρίποδο.
 Η δοκιμή διεξάγεται σύμφωνα με το παράρτημα 8Δ του παρόντος κανονισμού.
 6.4.2.2. Κριτήρια αποδοχής
 6.4.2.2.1. Κατά τη διάρκεια της δοκιμής, δεν υπάρχουν ενδείξεις για
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα


text:
ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.4.2.2.2. Αν πρόκειται για ΕΣΑΕ υψηλής τάσης, η αντίσταση μόνωσης της υπό δοκιμή διάταξης διασφαλίζει τουλάχιστον 100 Ω/Volt για το σύνολο του ΕΣΑΕ που μετράται μετά τη δοκιμή σύμφωνα με το παράρτημα 4Β του παρόντος κανονισμού.
 6.5. Αντοχή στη φωτιά
 Η δοκιμή αυτή ισχύει μόνο για οχήματα με θάλαμο επιβατών.
 Η δοκιμή είναι απαραίτητη για τα ΕΣΑΕ που περιέχουν εύφλεκτο ηλεκτρολύτη.
 Η δοκιμή διενεργείται σε ένα μόνο δείγμα δοκιμής.
 Κατ' επιλογή του κατασκευαστή, η δοκιμή μπορεί να διεξαχθεί ως:
 α)
 δοκιμή με όχημα σύμφωνα με την παράγραφο 6.5.1 του παρόντος κανονισμού ή
 β)
 δοκιμή με κατασκευαστικό στοιχείο σύμφωνα με την παράγραφο 6.5.2 του παρόντος κανονισμού.
 6.5.1. Δοκιμή με όχημα
 Η δοκιμή διεξάγεται σύμφωνα με το παράρτημα 8Ε, λαμβάνοντας δεόντως υπόψη την παράγραφο 3.2.1 του παραρτήματος 8Ε.
 Η έγκριση ενός ΕΣΑΕ που δοκιμάζεται βάσει αυτής της παραγράφου χορηγείται μόνο για τον συγκεκριμένο τύπο οχήματος.
 6.5.2. Δοκιμή με κατασκευαστικά στοιχεία
 Η δοκιμή διεξάγεται σύμφωνα με το παράρτημα 8Ε, λαμβάνοντας δεόντως υπόψη την παράγραφο 3.2.2 του παραρτήματος 8Ε.
 6.5.3. Κριτήρια αποδοχής
 6.5.3.1. Κατά τη διάρκεια της δοκιμής, η υπό δοκιμή διάταξη δεν παρουσιάζει ενδείξεις έκρηξης.
 6.6. Εξωτερική προστασία από βραχυκύκλωση
 6.6.1. Η δοκιμή διεξάγεται σύμφωνα με το παράρτημα 8ΣΤ του παρόντος κανονισμού.
 6.6.2. Κριτήρια αποδοχής
 6.6.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.6.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/V.
 6.7. Προστασία από υπερφόρτιση
 6.7.1. Η δοκιμή διεξάγεται σύμφωνα με το παράρτημα 8Ζ του παρόντος κανονισμού.
 6.7.2. Κριτήρια αποδοχής
 6.7.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.7.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/V.
 6.8. Προστασία από υπερεκφόρτιση
 6.8.1. Η δοκιμή διεξάγεται σύμφωνα με το παράρτημα 8Η του παρόντος κανονισμού.
 6.8.2. Κριτήρια αποδοχής
 6.8.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.8.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από


text:
100 Ω/V.
 6.9. Προστασία από υπερθέρμανση
 6.9.1. Η δοκιμή διεξάγεται σύμφωνα με το παράρτημα 8Θ του παρόντος κανονισμού.
 6.9.2. Κριτήρια αποδοχής
 6.9.2.1. Κατά τη διάρκεια της δοκιμής, δεν υπάρχουν ενδείξεις για:
 α)
 διαρροή ηλεκτρολυτών·
 β)
 ρήγμα (ισχύει μόνο για το ή τα ΕΣΑΕ υψηλής τάσης)·
 γ)
 φωτιά·
 δ)
 έκρηξη.
 Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
 6.9.2.2. Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/V.
 6.10. Εκπομπές
 Εξετάζεται το ενδεχόμενο πιθανών εκπομπών αερίων που προκαλούνται από τη διαδικασία μετατροπής της ενέργειας κατά την προβλεπόμενη χρήση του οχήματος.
 6.10.1. Οι συσσωρευτές έλξης ανοιχτού τύπου πληρούν τις απαιτήσεις της παραγράφου 5.4 του παρόντος κανονισμού σε σχέση με τις εκπομπές υδρογόνου.
 Τα συστήματα με κλειστή χημική διαδικασία θεωρούνται συστήματα μηδενικών εκπομπών σε κανονικές συνθήκες λειτουργίας (π.χ. μπαταρία ιόντων λιθίου).
 Η κλειστή χημική διαδικασία περιγράφεται και καταχωρείται από τον κατασκευαστή του συσσωρευτή στο μέρος 2 του παραρτήματος 6.
 Ο κατασκευαστής και η τεχνική υπηρεσία αξιολογούν και άλλες τεχνολογίες όσον αφορά πιθανές εκπομπές που προκαλούνται κατά την προβλεπόμενη λειτουργία του οχήματος.
 6.10.2. Κριτήρια αποδοχής
 Για τις εκπομπές υδρογόνου βλέπε παράγραφο 5.4 του παρόντος κανονισμού.
 Για τα συστήματα μηδενικών εκπομπών με κλειστές χημικές διαδικασίες, δεν απαιτείται έλεγχος.
 7. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ
 7.1. Κάθε τροποποίηση του τύπου οχήματος ή ΕΣΑΕ σε σχέση με τον παρόντα κανονισμό κοινοποιείται στην αρχή έγκρισης τύπου η οποία ενέκρινε τον τύπο οχήματος ή ΕΣΑΕ. Η αρχή δύναται στη συνέχεια είτε:
 7.1.1.
 είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα ή το ΕΣΑΕ εξακολουθεί να πληροί τις απαιτήσεις είτε
 7.1.2.
 να απαιτήσει τη σύνταξη μιας επιπλέον έκθεσης δοκιμής από την αρμόδια για τη διεξαγωγή δοκιμών τεχνική υπηρεσία.
 7.2. Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στο σημείο 4.3 ανωτέρω.
 7.3. Η αρχή έγκρισης τύπου που χορηγεί επέκταση έγκρισης εκχωρεί έναν αριθμό σειράς σε κάθε έντυπο κοινοποίησης που συντάσσεται για μια τέτοια επέκταση και ενημερώνει σχετικά τα άλλα μέρη της συμφωνίας του 1958 που εφαρμόζουν τον παρόντα κανονισμό με έντυπο κοινοποίησης σύμφωνα με το υπόδειγμα του παραρτήματος 1 (μέρος 1 ή μέρος 2) του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1. Τα οχήματα ή ΕΣΑΕ που εγκρίνονται βάσει του παρόντος κανονισμού κατασκευάζονται έτσι ώστε να συμμορφώνονται με τον εγκεκριμένο τύπο εκπληρώνοντας τις απαιτήσεις του σχετικού μέρους ή των σχετικών μερών του παρόντος κανονισμού.
 8.2. Για να επιβεβαιωθεί η τήρηση των απαιτήσεων της παραγράφου 8.1 ανωτέρω, διεξάγονται κατάλληλοι έλεγχοι της παραγωγής.
 8.3. Ο κάτοχος της έγκρισης πρέπει ιδίως:
 8.3.1.
 να εξασφαλίζει την ύπαρξη διαδικασιών για τον αποτελεσματικό έλεγχο ποιότητας των οχημάτων ή του ΕΣΑΕ,
 8.3.2.
 να έχει πρόσβαση στον απαιτούμενο εξοπλισμό δοκιμών για τον έλεγχο της συμμόρφωσης κάθε εγκεκριμένου τύπου,
 8.3.3.
 να εξασφαλίζει ότι καταγράφονται


text:
τα στοιχεία που προκύπτουν από τις δοκιμές και ότι τα επισυναπτόμενα έγγραφα είναι διαθέσιμα για χρονική περίοδο που καθορίζεται σε συνεννόηση με την αρχή έγκρισης τύπου,
 8.3.4.
 να αναλύει τα αποτελέσματα κάθε τύπου δοκιμής, για να επαληθεύει και να εξασφαλίζει τη συνέπεια των χαρακτηριστικών του οχήματος ή του ΕΣΑΕ, συνεκτιμώντας ορισμένες διαφορές στη βιομηχανική παραγωγή που θεωρούνται αποδεκτές,
 8.3.5.
 να εξασφαλίζει ότι για κάθε τύπο οχήματος ή κατασκευαστικού στοιχείου διενεργούνται τουλάχιστον οι δοκιμές που ορίζονται στο αντίστοιχο μέρος ή στα αντίστοιχα μέρη του παρόντος κανονισμού,
 8.3.6.
 να εξασφαλίζει ότι οποιαδήποτε σύνολα δειγμάτων ή δοκιμίων που αποτελούν απόδειξη μη συμμόρφωσης με τον εν λόγω τύπο δοκιμής συνεπάγονται περαιτέρω δειγματοληψία και δοκιμές. Λαμβάνονται όλα τα απαραίτητα μέτρα για να αποκατασταθεί η συμμόρφωση της αντίστοιχης παραγωγής.
 8.4. Η αρχή έγκρισης τύπου η οποία έχει χορηγήσει την έγκριση τύπου μπορεί ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε μονάδα παραγωγής.
 8.4.1. Σε κάθε επιθεώρηση, τα βιβλία δοκιμών και το ημερολόγιο παραγωγής επιδεικνύονται στον επιθεωρητή.
 8.4.2. Ο επιθεωρητής μπορεί να επιλέξει τυχαία δείγματα προς δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθοριστεί σύμφωνα με τα αποτελέσματα των ελέγχων του ιδίου του κατασκευαστή.
 8.4.3. Όταν το επίπεδο ποιότητας φαίνεται να είναι μη ικανοποιητικό ή όταν φαίνεται ότι είναι αναγκαίο να επαληθευτεί η εγκυρότητα των δοκιμασιών που διενεργούνται κατ' εφαρμογή της παραγράφου 8.4.2, ο επιθεωρητής επιλέγει δείγματα τα οποία αποστέλλονται στην τεχνική υπηρεσία που διεξήγαγε τις δοκιμασίες για την έγκριση του τύπου.
 8.4.4. Η Αρχή Έγκρισης Τύπου μπορεί να εκτελεί οποιαδήποτε δοκιμή περιγράφεται στον παρόντα κανονισμό.
 8.4.5. Η κανονική συχνότητα των επιθεωρήσεων από την αρχή έγκρισης τύπου είναι μία ανά έτος. Αν καταγραφούν μη ικανοποιητικά αποτελέσματα στη διάρκεια κάποιας από αυτές τις επισκέψεις, η αρμόδια αρχή εξασφαλίζει τη λήψη όλων των αναγκαίων μέτρων για να αποκατασταθεί η συμμόρφωση της παραγωγής το συντομότερο δυνατόν.
 9. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 9.1. Η έγκριση που χορηγείται όσον αφορά έναν τύπο οχήματος/ΕΣΑΕ, σύμφωνα με τον παρόντα κανονισμό, μπορεί να ανακληθεί, αν δεν τηρούνται οι απαιτήσεις που καθορίζονται στην παράγραφο 8 ανωτέρω ή αν το όχημα/ΕΣΑΕ ή τα στοιχεία του αποτύχουν στις δοκιμές που προβλέπονται στην παράγραφο 8.3.5 ανωτέρω.
 9.2. Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό αποσύρει μια έγκριση την οποία είχε χορηγήσει προγενέστερα, οφείλει να ενημερώσει σχετικά τα λοιπά συμβαλλόμενα μέρη που εφαρμόζουν τον παρόντα κανονισμό με έντυπο κοινοποίησης που συμφωνεί με το υπόδειγμα του παραρτήματος 1 (μέρος 1 ή μέρος 2) του παρόντος κανονισμού.
 10. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος έγκρισης παύσει οριστικά την παραγωγή οχήματος το οποίο έχει έγκριση τύπου/ΕΣΑΕ σύμφωνα με τον παρόντα κανονισμό ενημερώνει την αρχή έγκρισης τύπου η οποία χορήγησε την έγκριση. Αφού λάβει τη σχετική κοινοποίηση, η εν λόγω αρχή υποχρεούται να ενημερώσει τα υπόλοιπα συμβαλλόμενα μέρη της συμφωνίας του 1958 με έντυπο κοινοποίησης που συμφωνεί με το πρότυπο του παραρτήματος 1 (μέρος 1 ή μέρος 2) του παρόντος κανονισμού.
 11. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΝΕΡΓΕΙΑ


text:
ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις τόσο των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου όσο και των αρχών έγκρισης τύπου που χορηγούν την έγκριση, στις οποίες πρέπει επίσης να αποστέλλονται τα δελτία χορήγησης ή απόρριψης ή επέκτασης ή ανάκλησης έγκρισης τύπου ή οριστικής παύσης παραγωγής που εκδίδονται σε άλλες χώρες.
 (1) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6, σημείο 2. - http://www.unece.org/trans/main/wp29/wp29wgs/wp29gen/wp29resolutions.html
 (2) www.unece.org/trans/danger/publi/unrec/rev17/17files_e.html
 (3) Οι διακριτικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev.6.
 (4) Παράδειγμα του περιεχομένου στο εγχειρίδιο: «Εάν κατά τη διάρκεια της φόρτισης, το όχημά σας ή ο φορτιστής βυθιστεί στο νερό, δεν θα πρέπει να έρθετε σε επαφή ούτε με το όχημα ούτε με τον φορτιστή, λόγω του κινδύνου ηλεκτροπληξίας. Επίσης, μην χρησιμοποιείτε τον συσσωρευτή ούτε το όχημα και ζητήστε από τον έμπορο να λάβει (κατάλληλα) μέτρα.»
 ΠΑΡΑΡΤΗΜΑ 1
 ΜΕΡΟΣ 1
 Κείμενο της εικόνας
 Κοινοποίηση
 [Μέγιστο μέγεθος: Α4 (210 × 297 mm)]
 (1)
 Εκδόθηκε από: Όνομα υπηρεσίας:
 Σχετικά με (2): Χορήγηση έγκρισης,
 Επέκταση έγκρισης,
 Απόρριψη έγκρισης,
 Ανάκληση έγκρισης,
 Οριστική παύση της παραγωγής,
 τύπου οχήματος σε σχέση με την ηλεκτρική του ασφάλεια δυνάμει του κανονισμού αριθ. 136
 Αριθ. έγκρισης Αριθ. επέκτασης
 1. Εμπορική ονομασία ή μάρκα του οχήματος:
 2. Τύπος οχήματος:
 3. Κατηγορία του οχήματος:
 4. Επωνυμία και διεύθυνση του κατασκευαστή:
 5. Εφόσον υφίσταται, επωνυμία και διεύθυνση αντιπροσώπου του κατασκευαστή:
 6. Περιγραφή του οχήματος:
 6.1. Τύπος ΕΣΑΕ:
 6.1.1. Ο αριθμός έγκρισης του ΕΣΑΕ ή περιγραφές του ΕΣΑΕ (2)
 6.2. Τάση λειτουργίας:
 6.3. Σύστημα πρόωσης (π.χ. υβριδικό, ηλεκτρικό):
 7. Ημερομηνία υποβολής του οχήματος για έγκριση:
 8. Τεχνική υπηρεσία αρμόδια για τη διεξαγωγή δοκιμών έγκρισης:
 9. Ημερομηνία έκδοσης της έκθεσης από τη συγκεκριμένη υπηρεσία:
 10. Αριθμός της έκθεσης που εκδόθηκε από τη συγκεκριμένη υπηρεσία:
 11. Θέση του σήματος έγκρισης:
 12. Λόγος/-οι επέκτασης της έγκρισης (εάν υφίστανται) (2):
 13. Η έγκριση χορηγείται/επεκτείνεται/απορρίπτεται/ανακαλείται (2):
 14. Τόπος:
 15. Ημερομηνία:
 16. Υπογραφή:
 17. Τα έγγραφα που κατατέθηκαν μαζί με την αίτηση χορήγησης ή επέκτασης έγκρισης μπορούν να ληφθούν κατόπιν αιτήσεως.
 (1) Χαρακτηριστικός αριθμός της χώρας που χορήγησε, παρέτεινε, απέρριψε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
 (2) Διαγράφεται η περιττή ένδειξη.
 ΜΕΡΟΣ 2
 Κείμενο της εικόνας
 Κοινοποίηση
 [Μέγιστο μέγεθος: Α4 (210 × 297 mm)]
 (1)
 Εκδόθηκε από: Όνομα υπηρεσίας:
 Σχετικά με (2): Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση της έγκρισης
 Οριστική παύση της παραγωγής
 τύπου ΕΣΑΕ ως κατασκευαστικού στοιχείου / χωριστής τεχνικής μονάδας (2) δυνάμει του κανονισμού αριθ. 136
 Αριθ. έγκρισης Αριθ. επέκτασης
 1. Εμπορική ονομασία ή μάρκα του ΕΣΑΕ:
 2. Τύπος ΕΣΑΕ:
 3. Επωνυμία και διεύθυνση του κατασκευαστή:
 4. Εφόσον υφίσταται, επωνυμία και διεύθυνση αντιπροσώπου του κατασκευαστή:
 5. Περιγραφή του ΕΣΑΕ:
 6. Περιορισμοί εγκατάστασης που ισχύουν για το ΕΣΑΕ:
 7. Το ΕΣΑΕ υποβλήθηκε προς έγκριση στην:
 8. Τεχνική υπηρεσία αρμόδια για τη διεξαγωγή δοκιμών έγκρισης:
 9.


text:
Ημερομηνία έκδοσης της έκθεσης από τη συγκεκριμένη υπηρεσία:
 10. Αριθμός της έκθεσης που εκδόθηκε από τη συγκεκριμένη υπηρεσία:
 11. Θέση του σήματος έγκρισης:
 12. Λόγος/-οι επέκτασης της έγκρισης (εάν υφίστανται) (2):
 13. Η έγκριση χορηγείται/επεκτείνεται/απορρίπτεται/ανακαλείται (2):
 14. Τόπος:
 15. Ημερομηνία:
 16. Υπογραφή:
 17. Τα έγγραφα που κατατέθηκαν μαζί με την αίτηση χορήγησης ή επέκτασης έγκρισης μπορούν να ληφθούν κατόπιν αιτήσεως.
 (1) Διακριτικός αριθμός της χώρας που χορήγησε/επέκτεινε/απέρριψε/ανακάλεσε την έγκριση (βλέπε διατάξεις του παρόντος κανονισμού σχετικά με την έγκριση).
 (2) Διαγράφεται η περιττή ένδειξη.
 ΠΑΡΑΡΤΗΜΑ 2
 ΔΙΑΜΟΡΦΩΣΗ ΤΟΥ ΣΗΜΑΤΟΣ ΕΓΚΡΙΣΗΣ
 ΥΠΟΔΕΙΓΜΑ Α
 (βλ. σημείο 4.2 του παρόντος κανονισμού)
 Σχήμα 1
 Το σήμα έγκρισης στο σχήμα 1 που επικολλάται σε όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E4) σύμφωνα με τον κανονισμό αριθ. 136 και με τον αριθμό έγκρισης 002492. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 136 στην αρχική μορφή του.
 Σχήμα 2
 Το σήμα έγκρισης στο σχήμα 2 που επικολλάται σε ΕΣΑΕ δείχνει ότι ο σχετικός τύπος ΕΣΑΕ («ES») έχει εγκριθεί στις Κάτω Χώρες (E4) σύμφωνα με τον κανονισμό αριθ. 136 και με τον αριθμό έγκρισης 002492. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 136 στην αρχική μορφή του.
 ΥΠΟΔΕΙΓΜΑ B
 (βλ. σημείο 4.5 του παρόντος κανονισμού)
 Το ανωτέρω σήμα έγκρισης που επικολλάται στο όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E4) σύμφωνα με τους κανονισμούς αριθ. 136 και αριθ. 78 (1). Ο αριθμός έγκρισης υποδεικνύει ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 136 εξακολουθούσε να είναι στην αρχική του μορφή και ο κανονισμός αριθ. 78 τροποποιήθηκε από τη σειρά τροποποιήσεων 03.
 (1) Ο δεύτερος αριθμός δίνεται απλώς ενδεικτικά.
 ΠΑΡΑΡΤΗΜΑ 3
 ΠΡΟΣΤΑΣΙΑ ΕΝΑΝΤΙ ΑΜΕΣΗΣ ΕΠΑΦΗΣ ΜΕ ΤΑ ΥΠΟ ΤΑΣΗ ΜΕΡΗ
 1. ΑΝΙΧΝΕΥΤΕΣ ΠΡΟΣΠΕΛΑΣΗΣ
 Οι ανιχνευτές προσπέλασης για την επαλήθευση της προστασίας των προσώπων έναντι πρόσβασης σε υπό τάση μέρη περιγράφονται στον πίνακα 1.
 2. ΣΥΝΘΗΚΕΣ ΔΟΚΙΜΗΣ
 Ο ανιχνευτής προσπέλασης ωθείται προς οποιαδήποτε ανοίγματα του περιβλήματος με τη δύναμη που προσδιορίζεται στον πίνακα 1. Αν εισχωρεί μερικώς ή πλήρως, τοποθετείται σε κάθε δυνατή θέση, αλλά σε καμία περίπτωση δεν πρέπει το άκρο του να εισχωρήσει πλήρως στο άνοιγμα.
 Τα εσωτερικά πλέγματα θεωρούνται μέρος του περιβλήματος.
 Μια παροχή χαμηλής τάσης (όχι κάτω των 40 V και όχι πάνω από 50 V) σε σειρά με κατάλληλο λαμπτήρα πρέπει να συνδέεται, εφόσον είναι απαραίτητο, μεταξύ του ανιχνευτή και των υπό τάση μερών εντός του πλέγματος ή του περιβλήματος.
 Η μέθοδος κυκλώματος σήματος πρέπει επίσης να εφαρμόζεται σε κινητά υπό τάση μέρη εξοπλισμού υψηλής τάσης.
 Τα εσωτερικά κινητά μέρη μπορεί να λειτουργούν αργά, όταν κάτι τέτοιο είναι δυνατό.
 3. OΡΟΙ ΑΠΟΔΟΧΗΣ
 Ο ανιχνευτής προσπέλασης δεν έρχεται σε επαφή με υπό τάση μέρη.
 Αν επαληθεύεται αυτή η απαίτηση με κύκλωμα σήματος μεταξύ του ανιχνευτή και των υπό τάση μερών, ο λαμπτήρας δεν είναι αναμμένος.
 Στην περίπτωση της δοκιμής για το IPXXB, ο δάκτυλος δοκιμής


text:
μπορεί να εισχωρήσει σε μήκος 80 mm, αλλά το άκρο του (διαμέτρου 50 mm × 20 mm) δεν διέρχεται από το άνοιγμα. Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90 μοίρες σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
 Στην περίπτωση δοκιμών για το IPXXD, ο ανιχνευτής προσπέλασης μπορεί να εισχωρήσει σε όλο το μήκος του, αλλά το άκρο του δεν διέρχεται πλήρως από το άνοιγμα.
 Ανιχνευτές προσπέλασης για τις δοκιμές για προστασία των προσώπων έναντι πρόσβασης σε επικίνδυνα μέρη
 Δάκτυλος δοκιμής
 Υλικό: μέταλλο, εκτός αν προσδιορίζεται διαφορετικά.
 Γραμμικές διαστάσεις σε χιλιοστόμετρα
 Ανοχές στις διαστάσεις χωρίς συγκεκριμένη ανοχή:
 α)
 Σε γωνίες: 0/– 10°·
 β)
 Σε γραμμικές διαστάσεις: έως 25 mm: 0/– 0,05 mm· πάνω από 25 mm: ± 0,2 mm
 Αμφότερες οι αρθρώσεις επιτρέπουν κίνηση στο ίδιο επίπεδο και προς την ίδια κατεύθυνση υπό γωνία 90° με ανοχή 0 έως + 10°.
 ΠΑΡΑΡΤΗΜΑ 4Α
 ΜΕΘΟΔΟΣ ΜΕΤΡΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΣΤΙΣ ΔΟΚΙΜΕΣ ΜΕ ΟΧΗΜΑΤΑ
 1. ΓΕΝΙΚΑ
 Η αντίσταση μόνωσης για κάθε κεντρικό αγωγό υψηλής τάσης του οχήματος μετράται ή προσδιορίζεται με υπολογισμό, χρησιμοποιώντας τιμές μέτρησης από κάθε τμήμα ή στοιχείο κεντρικού αγωγού υψηλής τάσης (στο εξής αναφερόμενη ως «διηρημένη μέτρηση»).
 2. ΜΕΘΟΔΟΣ ΜΕΤΡΗΣΕΩΝ
 Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στις παραγράφους 2.1 και 2.2 του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
 Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων, μέσω διαγραμμάτων ηλεκτρικών κυκλωμάτων κ.λπ.
 Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
 Σε περιπτώσεις όπου οι τιμές μέτρησης δεν είναι σταθερές λόγω της λειτουργίας του συστήματος παρακολούθησης της αντίστασης μόνωσης που είναι τοποθετημένο επί του οχήματος κ.λπ., ενδέχεται να λάβουν χώρα οι απαραίτητες τροποποιήσεις για τη διεξαγωγή της μέτρησης, όπως διακοπή της λειτουργίας της σχετικής συσκευής ή αφαίρεσή της. Επιπλέον, όταν αφαιρεθεί η συσκευή, επαληθεύεται μέσω σχεδίων κ.λπ. ότι αυτό δεν θα μεταβάλλει την αντίσταση μόνωσης μεταξύ των υπό τάση μερών και του ηλεκτρικού πλαισίου.
 Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για βραχυκυκλώματα, ηλεκτροπληξία κ.λπ.
 2.1. Μέθοδος μέτρησης με χρήση τάσης από πηγές εκτός οχήματος
 2.1.1. Όργανο μέτρησης
 Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση ΣΡ υψηλότερη από την τάση λειτουργίας του κεντρικού αγωγού υψηλής τάσης.
 2.1.2. Μέθοδος μετρήσεων
 Ένα όργανο δοκιμής αντίστασης μόνωσης συνδέεται μεταξύ των υπό τάση μερών και του ηλεκτρικού πλαισίου. Στη συνέχεια, η αντίσταση μετράται με εφαρμογή τάσης ΣΡ, τουλάχιστον της μισής από την τάση λειτουργίας του κεντρικού αγωγού υψηλής τάσης.
 Αν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα στοιχεία δεν αντέχουν την τάση λειτουργίας ολόκληρου του κυκλώματος, η αντίσταση μόνωσης μεταξύ αυτών των στοιχείων και του


text:
ηλεκτρικού πλαισίου μπορεί να μετρηθεί ξεχωριστά, εφαρμόζοντας τουλάχιστον τη μισή από την τάση λειτουργίας τους με εκείνα τα στοιχεία που αποσυνδέθηκαν.
 2.2. Μέθοδος μέτρησης με χρήση του ίδιου του ΕΣΑΕ του οχήματος, ως πηγής τάσης ΣΡ
 2.2.1. Συνθήκες δοκιμής οχήματος
 Ο κεντρικός αγωγός υψηλής τάσης ενεργοποιείται από το ΕΣΑΕ του οχήματος και/ή το σύστημα μετατροπής ηλεκτρικής ενέργειας και η στάθμη τάσης του ΕΣΑΕ και/ή το σύστημα μετατροπής ηλεκτρικής ενέργειας καθ' όλη τη διάρκεια της δοκιμής πρέπει να είναι τουλάχιστον η ονομαστική τάση λειτουργίας, όπως ορίζεται από τον κατασκευαστή του οχήματος.
 2.2.2. Όργανο μέτρησης
 Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
 2.2.3. Μέθοδος μετρήσεων
 2.2.3.1. Βήμα πρώτο
 Η τάση μετράται όπως ορίζεται στο σχήμα 1 και καταγράφεται η τάση του κεντρικού αγωγού υψηλής τάσης (Vb). Η Vb είναι ίση ή μεγαλύτερη από την ονομαστική τάση λειτουργίας του ΕΣΑΕ και/ή του συστήματος μετατροπής ηλεκτρικής ενέργειας, όπως ορίζεται από τον κατασκευαστή του οχήματος.
 Σχήμα 1
 Μέτρηση των Vb, V1, V2
 Κείμενο της εικόνας
 Κεντρικός αγωγός υψηλής τάσης
 Συνδεσμολογία συστήματος μετατροπής ενέργειας
 ΕΣΑΕ
 Σύστημα έλξης
 Σύστημα μετατροπής ενέργειας
 Vb
 V1
 Ηλεκτρικό πλαίσιο
 Συνδεσμολογία ΕΣΑΕ
 V2
 Ηλεκτρικό πλαίσιο
 2.2.3.2. Βήμα δεύτερο
 Μέτρηση και καταγραφή της τάσης (V1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1).
 2.2.3.3. Βήμα τρίτο
 Μέτρηση και καταγραφή της τάσης (V2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1).
 2.2.3.4. Βήμα τέταρτο
 Αν η V1 είναι μεγαλύτερη από ή ίση με τη V2, εισάγεται γνωστή τυποποιημένη αντίσταση (Ro) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (σασί). Αφού εισαχθεί η Ro, μέτρηση της τάσης (V1′) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε Σχήμα 2).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro × (Vb/V1′ – Vb/V1) ή Ri = Ro × Vb × (1/V1′ – 1/V1)
 Σχήμα 2
 Μέτρηση της V1′
 Κείμενο της εικόνας
 Κεντρικός αγωγός υψηλής τάσης
 Συνδεσμολογία συστήματος μετατροπής ενέργειας
 Σύστημα έλξης
 V1′
 Συνδεσμολογία ΕΣΑΕ
 ΕΣΑΕ
 Ro
 Vb
 Ηλεκτρικό πλαίσιο
 Σύστημα μετατροπής ενέργειας
 Ηλεκτρικό πλαίσιο
 Αν η V2 είναι μεγαλύτερη από τη V1, εισάγεται γνωστή τυποποιημένη αντίσταση (Ro) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (σασί). Αφού εισαχθεί η Ro, μέτρηση της τάσης (V2′) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 3). Υπολογισμός της ηλεκτρικής μόνωσης (Ri) σύμφωνα με τον τύπο. Διαίρεση αυτής της τιμής ηλεκτρικής μόνωσης (σε Ω) με την ονομαστική τάση λειτουργίας του κεντρικού αγωγού υψηλής τάσης (σε Volts).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro × (Vb/V2′ – Vb/V2) ή Ri = Ro × Vb × (1/V2′ – 1/V2)
 Σχήμα 3
 Μέτρηση της V2′
 Κείμενο της εικόνας
 Κεντρικός αγωγός υψηλής τάσης
 Συνδεσμολογία συστήματος μετατροπής ενέρ γειας
 ΕΣΑΕ
 Σύστημα έλξης
 Σύστημα μετατροπής ενέργειας
 Ηλεκτρικό πλαίσιο
 Συνδεσμολογία ΕΣΑΕ
 Ro
 V2′
 Ηλεκτρικό πλαίσιο
 2.2.3.5. Βήμα πέμπτο


text:
Αν η τιμή ηλεκτρικής μόνωσης Ri (σε Ω) διαιρεθεί με την τάση λειτουργίας του κεντρικού αγωγού υψηλής τάσης (σε Volts) προκύπτει η αντίσταση μόνωσης (σε Ω/V). Σημείωση:
 Σημείωση: Η γνωστή αντίσταση Ro (σε Ω) πρέπει να είναι η τιμή της ελάχιστης απαιτούμενης αντίστασης μόνωσης (σε Ω/V), πολλαπλασιασμένη με την τάση λειτουργίας του οχήματος συν/πλην 20 τοις εκατό (σε volts). Η Ro δεν απαιτείται να έχει επακριβώς αυτή την τιμή, καθώς οι εξισώσεις ισχύουν για οποιαδήποτε Ro· ωστόσο, τιμή Ro αυτής της τάξης θα πρέπει να επιτρέπει μετρήσεις της τάσης με ικανοποιητική ακρίβεια.
 ΠΑΡΑΡΤΗΜΑ 4Β
 ΜΕΘΟΔΟΣ ΜΕΤΡΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΣΤΙΣ ΔΟΚΙΜΕΣ ΕΣΑΕ ΜΕ ΚΑΤΑΣΚΕΥΑΣΤΙΚΑ ΣΤΟΙΧΕΙΑ
 1. ΜΕΘΟΔΟΣ ΜΕΤΡΗΣΕΩΝ
 Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στις παραγράφους 1.1 και 1.2 του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
 Αν η τάση λειτουργίας της υπό δοκιμή διάταξης (Vb, σχήμα 1) είναι αδύνατο να μετρηθεί (π.χ. λόγω διακοπής σύνδεσης του ηλεκτρικού δικτύου που προκαλείται από κεντρικούς διακόπτες ή από τη λειτουργία της ασφάλειας) η δοκιμή μπορεί να εκτελεστεί με τροποποιημένη διάταξη δοκιμής για να μετρηθούν οι εσωτερικές τάσεις (ανάντη των κεντρικών διακοπτών).
 Οι τροποποιήσεις αυτές δεν επηρεάζουν τα αποτελέσματα της δοκιμής.
 Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων μέσω διαγραμμάτων ηλεκτρικών κυκλωμάτων κ.λπ. Αν οι κεντρικοί αγωγοί υψηλής τάσης είναι γαλβανικά μονωμένοι μεταξύ τους, η αντίσταση μόνωσης μετράται για κάθε ηλεκτρικό κύκλωμα.
 Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
 Στις περιπτώσεις κατά τις οποίες οι τιμές μέτρησης δεν είναι σταθερές π.χ. λόγω της λειτουργίας του συστήματος παρακολούθησης της αντίστασης μόνωσης μπορούν να πραγματοποιηθούν οι απαραίτητες τροποποιήσεις για τη διεξαγωγή της μέτρησης, όπως διακοπή της λειτουργίας της σχετικής συσκευής ή αφαίρεσή της. Επιπλέον, όταν αφαιρεθεί η συσκευή, επαληθεύεται μέσω σχεδίων κ.λπ. ότι η ενέργεια αυτή δεν θα μεταβάλει την αντίσταση μόνωσης μεταξύ των υπό τάση μερών και της γείωσης που έχει οριστεί από τον κατασκευαστή ως σημείο σύνδεσης με το ηλεκτρικό πλαίσιο όταν εγκαθίσταται στο όχημα.
 Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για βραχυκυκλώματα, ηλεκτροπληξία κ.λπ.,
 1.1. Μέθοδος μέτρησης με χρήση τάσης από εξωτερικές πηγές
 1.1.1. Όργανο μέτρησης
 Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση ΣΡ υψηλότερη από την ονομαστική τάση της υπό δοκιμή διάταξης.
 1.1.2. Μέθοδος μετρήσεων
 Μεταξύ των υπό τάση μερών και της γείωσης συνδέεται όργανο για τη δοκιμή της αντίστασης μόνωσης. Στη συνέχεια, μετράται η αντίσταση μόνωσης.
 Αν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα κατασκευαστικά στοιχεία δεν αντέχουν την τάση λειτουργίας του συνολικού κυκλώματος, η αντίσταση μόνωσης μεταξύ αυτών των κατασκευαστικών στοιχείων και της γείωσης μπορεί να μετρηθεί χωριστά με βάση τη μισή τουλάχιστον της τάσης λειτουργίας τους με τα κατασκευαστικά στοιχεία που αποσυνδέθηκαν.
 1.2. Μέθοδος μέτρησης


text:
με χρήση της υπό δοκιμή διάταξης ως πηγής τάσης ΣΡ
 1.2.1. Συνθήκες δοκιμής
 Το επίπεδο τάσης της υπό δοκιμή διάταξης κατά τη διάρκεια της δοκιμής ισοδυναμεί τουλάχιστον με την ονομαστική τάση λειτουργίας της υπό δοκιμή διάταξης.
 1.2.2. Όργανο μέτρησης
 Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
 1.2.3. Μέθοδος μετρήσεων
 1.2.3.1. Βήμα πρώτο
 Η τάση μετράται όπως ορίζεται στο σχήμα 1 και καταγράφεται η τάση λειτουργίας της υπό δοκιμή διάταξης (Vb, σχήμα 1). Η τιμή Vb είναι ίση ή μεγαλύτερη από την ονομαστική τάση λειτουργίας της υπό δοκιμή διάταξης.
 Σχήμα 1
 Κείμενο της εικόνας
 Υπό
 δοκιμή διάταξη
 Γείωση
 Vb
 V1
 V2
 1.2.3.2. Βήμα δεύτερο
 Μέτρηση και καταγραφή της τάσης (V1) μεταξύ του αρνητικού πόλου της υπό δοκιμή διάταξης και της γείωσης (σχήμα 1).
 1.2.3.3. Βήμα τρίτο
 Μέτρηση και καταγραφή της τάσης (V2) μεταξύ του θετικού πόλου της υπό δοκιμή διάταξης και της γείωσης (σχήμα 1).
 1.2.3.4. Βήμα τέταρτο
 Αν η V1 είναι μεγαλύτερη ή ίση με τη V2, προσθήκη μιας γνωστής αντίστασης (Ro) μεταξύ του αρνητικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (V1′) μεταξύ του αρνητικού πόλου της υπό δοκιμή διάταξης και της γείωσης (βλέπε σχήμα 2).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro × (Vb/V1′ – Vb/V1) ή Ri = Ro × Vb × (1/V1′ – 1/V1)
 Σχήμα 2
 Κείμενο της εικόνας
 Υπό δοκιμή διάταξη
 Γείωση
 Vb
 V1′
 Ro
 Αν η V1 είναι μεγαλύτερη από τη V2, προσθήκη μιας γνωστής αντίστασης (Ro) μεταξύ του θετικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (V2′) μεταξύ του θετικού πόλου της υπό δοκιμή διάταξης και της γείωσης (βλέπε σχήμα 3).
 Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
 Ri = Ro × (Vb/V2′ – Vb/V2) ή Ri = Ro × Vb × (1/V2′ – 1/V2)
 Σχήμα 3
 Κείμενο της εικόνας
 Υπό δοκιμή διάταξη
 Γείωση
 Vb
 Ro
 V2′
 1.2.3.5. Βήμα πέμπτο
 Αν η τιμή της ηλεκτρικής μόνωσης Ri (σε Ω) διαιρεθεί με την ονομαστική τάση της υπό δοκιμή διάταξης (σε Volts) προκύπτει η αντίσταση μόνωσης (σε Ω/V). Σημείωση:
 Σημείωση: Η γνωστή αντίσταση Ro (σε Ω) ισούται με το γινόμενο της ελάχιστης απαιτούμενης αντίστασης μόνωσης (σε Ω/V) επί την ονομαστική τάση της υπό δοκιμή διάταξης συν/πλην 20 % (σε Volts). Η Ro δεν απαιτείται να έχει επακριβώς αυτή την τιμή, καθώς οι εξισώσεις ισχύουν για οποιαδήποτε Ro· ωστόσο, η τιμή Ro αυτής της τάξης θα πρέπει να επιτρέπει μετρήσεις της τάσης με ικανοποιητική ακρίβεια.
 ΠΑΡΑΡΤΗΜΑ 5
 ΜΕΘΟΔΟΣ ΕΠΙΒΕΒΑΙΩΣΗΣ ΓΙΑ ΤΗ ΛΕΙΤΟΥΡΓΙΑ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΕΠΙ ΤΟΥ ΟΧΗΜΑΤΟΣ
 Η λειτουργία του συστήματος παρακολούθησης της αντίστασης μόνωσης που είναι τοποθετημένο στο όχημα επιβεβαιώνεται με την ακόλουθη μέθοδο:
 Εισαγωγή αντιστάτη που δεν προκαλεί πτώση της αντίστασης μόνωσης μεταξύ του τερματικού που παρακολουθείται και του ηλεκτρικού πλαισίου κάτω από την ελάχιστη απαιτούμενη τιμή αντίστασης μόνωσης. Ενεργοποιείται το σύστημα προειδοποίησης.
 ΠΑΡΑΡΤΗΜΑ 6
 ΜΕΡΟΣ 1
 Βασικά χαρακτηριστικά των οδικών οχημάτων ή συστημάτων
 1.


text:
ΓΕΝΙΚΑ
 1.1. Μάρκα (εμπορική επωνυμία του κατασκευαστή): ...
 1.2. Τύπος: ...
 1.3. Κατηγορία του οχήματος: ...
 1.4. Εμπορική/-ές ονομασία/-ες, αν υπάρχει: ...
 1.5. Επωνυμία και διεύθυνση του κατασκευαστή: ...
 1.6. Εφόσον υφίσταται, επωνυμία και διεύθυνση αντιπροσώπου του κατασκευαστή: ...
 1.7. Σχέδιο και/ή φωτογραφία του οχήματος: ...
 1.8. Αριθμός έγκρισης του ΕΣΑΕ: ...
 1.9. Θάλαμος επιβατών: Ναι/Όχι (1): ...
 1.10. Κεντρικό και/ή πλευρικό στρίποδο: Ναι/Όχι (1): ...
 2. ΗΛΕΚΤΡΙΚΟΣ ΚΙΝΗΤΗΡΑΣ (ΚΙΝΗΤΗΡΑΣ ΕΛΞΗΣ)
 2.1. Τύπος (πηνίο, διέγερση): ...
 2.2. Μέγιστη καθαρή ισχύς και/ή μέγιστη ισχύς 30 λεπτών (kW): ...
 3. ΕΣΑΕ
 3.1. Εμπορική ονομασία και μάρκα του ΕΣΑΕ: ...
 3.2. Αναφορά όλων των τύπων κελιών: ...
 3.2.1. Η χημεία του κελιού: ...
 3.2.2. Φυσικές διαστάσεις: ...
 3.2.3. Χωρητικότητα του κελιού (Ah): ...
 3.3. Στην περιγραφή ή στο/στα σχέδιο/-α ή στην/στις εικόνα/-ες του ΕΣΑΕ επισημαίνονται τα εξής:
 3.3.1. Δομή: ...
 3.3.2. Διάταξη (αριθμός κελιών, τρόπος σύνδεσης κ.λπ.): ...
 3.3.3. Διαστάσεις: ...
 3.3.4. Περίβλημα (κατασκευή, υλικά και φυσικές διαστάσεις): ...
 3.4. Ηλεκτρικές προδιαγραφές: ...
 3.4.1. Ονομαστική τάση (V): ...
 3.4.2. Τάση λειτουργίας (V): ...
 3.4.3. Ονομαστική χωρητικότητα (Ah): ...
 3.4.4. Μέγιστο ρεύμα (A): ...
 3.5. Ποσοστό συνδυασμού αερίων (%): ...
 3.6. Περιγραφή ή σχέδιο/-α ή εικόνα/-ες της εγκατάστασης του ΕΣΑΕ στο όχημα: ...
 3.6.1. Φυσική υποστήριξη: ...
 3.7. Τύπος θερμικής διαχείρισης ...
 3.8. Ηλεκτρονικός έλεγχος: ...
 4. ΚΥΨΕΛΗ ΚΑΥΣΙΜΟΥ (ΑΝ ΥΠΑΡΧΕΙ)
 4.1. Εμπορική ονομασία και μάρκα της κυψέλης καυσίμου: ...
 4.2. Τύποι κυψελών καυσίμου: ...
 4.3. Ονομαστική τάση (V): ...
 4.4. Αριθμός κυψελών: ...
 4.5. Τύπος του συστήματος ψύξης (αν υπάρχει): ...
 4.6. Μέγιστη ισχύς (kW): ...
 5. ΑΣΦΑΛΕΙΑ ΚΑΙ/Ή ΑΥΤΟΜΑΤΟΣ ΔΙΑΚΟΠΤΗΣ
 5.1. Τύπος: ...
 5.2. Διάγραμμα που δείχνει το εύρος λειτουργίας: ...
 6. ΚΑΛΩΔΙΩΣΗ ΙΣΧΥΟΣ
 6.1. Τύπος: ...
 7. ΠΡΟΣΤΑΣΙΑ ΑΠΟ ΗΛΕΚΤΡΟΠΛΗΞΙΑ
 7.1. Περιγραφή της έννοιας της προστασίας: ...
 8. ΠΡΟΣΘΕΤΑ ΣΤΟΙΧΕΙΑ
 8.1. Σύντομη περιγραφή της εγκατάστασης των στοιχείων του κυκλώματος ισχύος ή σχέδια/εικόνες που δείχνουν τη θέση εγκατάστασης των εν λόγω στοιχείων: ...
 8.2. Σχεδιάγραμμα όλων των ηλεκτρικών λειτουργιών που περιλαμβάνονται στο κύκλωμα ισχύος: ...
 8.3. Τάση λειτουργίας (V): ...
 8.4. Περιγραφές συστήματος για τον/τους τρόπο/-ους χαμηλής απόδοσης ...
 8.4.1. Επίπεδο/-α της SOC των συστημάτων για τα οποία ενεργοποιείται η μείωση της ισχύος, περιγραφές, σκεπτικό ...
 8.4.2. Περιγραφή του/των τρόπου/-ων μείωσης της/των λειτουργίας/-ών ισχύος των συστημάτων και του/των παρόμοιου/-ων τρόπου/-ων λειτουργίας ...
 ΜΕΡΟΣ 2
 Βασικά χαρακτηριστικά του ΕΣΑΕ
 1. ΕΣΑΕ
 1.1. Εμπορική ονομασία και μάρκα του ΕΣΑΕ: ...
 1.2. Αναφορά όλων των τύπων κελιών: ...
 1.2.1. Η χημεία του κελιού: ...
 1.2.2. Φυσικές διαστάσεις: ...
 1.2.3. Χωρητικότητα του κελιού (Ah): ...
 1.3. Περιγραφή ή σχέδιο/-α ή εικόνα/-ες του ΕΣΑΕ, όπου επισημαίνονται τα εξής: ...
 1.3.1. Δομή: ...
 1.3.2. Διάταξη (αριθμός κελιών, τρόπος σύνδεσης κ.λπ.): ...
 1.3.3. Διαστάσεις: ...
 1.3.4. Περίβλημα (κατασκευή, υλικά και φυσικές διαστάσεις): ...
 1.3.5. Μάζα του ΕΣΑΕ (kg): ...
 1.4. Ηλεκτρικές προδιαγραφές
 1.4.1. Ονομαστική τάση (V): ...
 1.4.2. Τάση λειτουργίας (V): ...
 1.4.3. Ονομαστική χωρητικότητα (Ah): ...
 1.4.4. Μέγιστο ρεύμα (A): ...
 1.5. Ποσοστό συνδυασμού αερίων ( %): ...
 1.6. Περιγραφή ή σχέδιο/-α ή εικόνα/-ες της εγκατάστασης του ΕΣΑΕ στο όχημα: ...
 1.6.1. Φυσική υποστήριξη: ...
 1.7. Τύπος θερμικής


text:
διαχείρισης: ...
 1.8. Ηλεκτρονικός έλεγχος: ...
 1.9. Κατηγορία οχημάτων στα οποία μπορεί να εγκατασταθεί το ΕΣΑΕ: ...
 ΜΕΡΟΣ 3
 Βασικά χαρακτηριστικά οδικών οχημάτων ή συστημάτων των οποίων ο σκελετός είναι συνδεδεμένος με ηλεκτρικά κυκλώματα
 1. ΓΕΝΙΚΑ
 1.1. Μάρκα (εμπορική επωνυμία του κατασκευαστή): ...
 1.2. Τύπος: ...
 1.3. Κατηγορία του οχήματος: ...
 1.4. Εμπορική/-ές ονομασία/-ες, αν υπάρχει: ...
 1.5. Επωνυμία και διεύθυνση του κατασκευαστή: ...
 1.6. Εφόσον υφίσταται, επωνυμία και διεύθυνση αντιπροσώπου του κατασκευαστή: ...
 1.7. Σχέδιο και/ή φωτογραφία του οχήματος: ...
 1.8. Αριθμός έγκρισης του ΕΣΑΕ: ...
 1.9. Θάλαμος επιβατών: Ναι/Όχι (1): ...
 1.10. Κεντρικό και/ή πλευρικό στρίποδο: Ναι/Όχι (1): ...
 2. ΕΣΑΕ
 2.1. Εμπορική ονομασία και μάρκα του ΕΣΑΕ: ...
 2.2. Η χημεία του κελιού: ...
 2.3. Ηλεκτρικές προδιαγραφές:
 2.3.1. Ονομαστική τάση (V): ...
 2.3.2. Ονομαστική χωρητικότητα (Ah): ...
 2.3.3. Μέγιστο ρεύμα (A): ...
 2.4. Ποσοστό συνδυασμού αερίων (%): ...
 2.5. Περιγραφή ή σχέδιο/-α ή εικόνα/-ες της εγκατάστασης του ΕΣΑΕ στο όχημα: ...
 3. ΠΡΟΣΘΕΤΑ ΣΤΟΙΧΕΙΑ
 3.1. Κύκλωμα ΕΡ με τάση λειτουργίας (V): ...
 3.2. Κύκλωμα ΣΡ με τάση λειτουργίας (V): ...
 (1) Διαγράφεται η περιττή ένδειξη.
 ΠΑΡΑΡΤΗΜΑ 7
 ΚΑΘΟΡΙΣΜΟΣ ΤΩΝ ΕΚΠΟΜΠΩΝ ΥΔΡΟΓΟΝΟΥ ΚΑΤΑ ΤΙΣ ΔΙΑΔΙΚΑΣΙΕΣ ΦΟΡΤΙΣΗΣ ΤΟΥ ΕΣΑΕ
 1. ΕΙΣΑΓΩΓΗ
 Στο παρόν παράρτημα περιγράφεται η διαδικασία καθορισμού των εκπομπών υδρογόνου κατά τη διάρκεια των διαδικασιών φόρτισης του ΕΣΑΕ όλων των οδικών οχημάτων σύμφωνα με την παράγραφο 5.4 του παρόντος κανονισμού.
 2. ΠΕΡΙΓΡΑΦΗ ΤΗΣ ΔΟΚΙΜΗΣ
 Η δοκιμή εκπομπής υδρογόνου (σχήμα 7.1 του παρόντος παραρτήματος) διεξάγεται προκειμένου να καθοριστούν οι εκπομπές υδρογόνου κατά τη διάρκεια των διαδικασιών φόρτισης του ΕΣΑΕ με τον φορτιστή. Η δοκιμή συνίσταται στα παρακάτω βήματα:
 α)
 προετοιμασία οχήματος/ΕΣΑΕ·
 β)
 εκφόρτιση του ΕΣΑΕ·
 γ)
 καθορισμός εκπομπών υδρογόνου κατά τη διάρκεια της κανονικής φόρτισης·
 δ)
 καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
 3. ΔΟΚΙΜΕΣ
 3.1. Δοκιμή με όχημα
 3.1.1. Το όχημα βρίσκεται σε καλή μηχανική κατάσταση και έχει διανύσει τουλάχιστον 300 km κατά τη διάρκεια επτά ημερών πριν από τη διεξαγωγή της δοκιμής. Το όχημα είναι εξοπλισμένο με το ΕΣΑΕ που υπόκειται στη δοκιμή εκπομπών υδρογόνου, κατά τη διάρκεια της περιόδου αυτής.
 3.1.2. Αν το ΕΣΑΕ χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του ΕΣΑΕ εντός του εύρους κανονικής λειτουργίας.
 Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του ΕΣΑΕ δεν έχει υποστεί ζημιά ούτε παρουσιάζει ελάττωμα ως προς την ικανότητά του.
 3.2. Δοκιμή με κατασκευαστικά στοιχεία
 3.2.1. Το ΕΣΑΕ βρίσκεται σε καλή μηχανική κατάσταση και έχει υποβληθεί τουλάχιστον σε 5 βασικούς κύκλους δοκιμών (όπως προσδιορίζεται στο προσάρτημα 1 του παραρτήματος 8).
 3.2.2. Αν το ΕΣΑΕ χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του ΕΣΑΕ εντός του εύρους κανονικής λειτουργίας του.
 Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του ΕΣΑΕ δεν έχει υποστεί ζημιά ούτε παρουσιάζει ελάττωμα ως προς την ικανότητά του.
 Σχήμα 7.1
 Καθορισμός των εκπομπών υδρογόνου κατά τις διαδικασίες φόρτισης του ΕΣΑΕ
 12 έως


text:
36 ώρες
 Δοκιμή εκπομπής υδρογόνου Κατά τη διάρκεια αστοχίας του φορτιστή Θερμοκρασία περιβάλλοντος 293 K ± 2 K
 Έως 2 λεπτά μετά τη σύνδεση με το δίκτυο διανομής
 Δοκιμή εκπομπής υδρογόνου κατά τη διάρκεια κανονικής φόρτισης
 Έως 2 λεπτά μετά τη σύνδεση με το δίκτυο διανομής
 Εκφόρτιση του ΕΣΑΕ Θερμοκρασία περιβάλλοντος 293 έως 303 K
 Προετοιμασία οχήματος/ΕΣΑΕ (αν κρίνεται απαραίτητη)
 Έως 15 λεπτά
 Έως 7 μέρες
 Έως 7 μέρες
 Έως 15 λεπτά
 12 έως 36 ώρες
 Εμποτισμός
 Εκ φόρτιση του ΕΣΑΕ Θερμοκρασία περιβάλλοντος 293 έως 303 K
 Εμποτισμός
 ΕΚΚΙΝΗΣΗ
 ΤΕΛΟΣ
 4. ΕΞΟΠΛΙΣΜΟΣ ΔΟΚΙΜΗΣ ΓΙΑ ΔΟΚΙΜΗ ΕΚΠΟΜΠΗΣ ΥΔΡΟΓΟΝΟΥ
 4.1. Θάλαμος μέτρησης εκπομπής υδρογόνου
 Ο θάλαμος μέτρησης εκπομπής υδρογόνου είναι ένας αεροστεγής θάλαμος μέτρησης που μπορεί να περικλείει το όχημα/ΕΣΑΕ που υποβάλλεται σε δοκιμή. Το όχημα/ΕΣΑΕ είναι προσβάσιμο από όλες τις πλευρές και ο θάλαμος, όταν σφραγίζεται, είναι αεροστεγής σύμφωνα με το προσάρτημα 1 του παρόντος παραρτήματος. Η εσωτερική επιφάνεια του θαλάμου είναι αδιαπέραστη και δεν αντιδρά με υδρογόνο. Το σύστημα ρύθμισης θερμοκρασίας μπορεί να ελέγχει την εσωτερική θερμοκρασία του αέρα του θαλάμου, ώστε να διατηρείται η καθορισμένη θερμοκρασία σε όλη τη δοκιμή, με μέση ανοχή ± 2 K κατά τη διάρκεια της δοκιμής.
 Για τη διευθέτηση των αλλαγών όγκου, λόγω των εκπομπών υδρογόνου στον θάλαμο, μπορεί να χρησιμοποιείται θάλαμος μεταβαλλόμενου όγκου ή άλλος εξοπλισμός δοκιμής. Ο θάλαμος μεταβαλλόμενου όγκου διαστέλλεται και συστέλλεται ανάλογα με τις εκπομπές υδρογόνου εντός του θαλάμου. Δύο πιθανά μέσα διευθέτησης των εσωτερικών αλλαγών όγκου είναι τα κινητά χωρίσματα ή ένας πτυσσόμενος φυσητήρας, όπου αδιαπέραστοι σάκοι εντός του θαλάμου διαστέλλονται και συστέλλονται ανάλογα με τις αλλαγές στην εσωτερική πίεση με ανταλλαγή αέρα από το εξωτερικό του θαλάμου. Οποιαδήποτε διάταξη για τη διευθέτηση του όγκου διατηρεί την ακεραιότητα του θαλάμου όπως προσδιορίζεται στο προσάρτημα 1 του παρόντος παραρτήματος.
 Οποιαδήποτε τεχνική λύση για την αντιμετώπιση των μεταβολών του όγκου περιορίζει το πολύ στα ± 5hPa τη διαφορά μεταξύ της εσωτερικής πίεσης του θαλάμου και της βαρομετρικής πίεσης.
 Είναι δυνατή η μανδάλωση του θαλάμου σε καθορισμένο όγκο. Ένας θάλαμος μεταβαλλόμενου όγκου μπορεί να διευθετεί μια αλλαγή από τον «ονομαστικό όγκο» του (βλέπε παράρτημα 7 προσάρτημα 1 παράγραφος 2.1.1), λαμβανομένων υπόψη των εκπομπών υδρογόνου κατά τη διάρκεια της δοκιμής.
 4.2. Αναλυτικά συστήματα
 4.2.1. Συσκευή ανάλυσης υδρογόνου
 4.2.1.1. Η ατμόσφαιρα εντός του θαλάμου παρακολουθείται με συσκευή ανάλυσης υδρογόνου (τύπος ηλεκτροχημικού ανιχνευτή) ή χρωματογράφο με ανίχνευση θερμικής αγωγιμότητας. Το δείγμα αερίου λαμβάνεται από σημείο που είναι στο μέσον ενός πλευρικού τοιχώματος ή της οροφής του θαλάμου, ενώ οποιαδήποτε παρακαμπτήριος ροή επιστρέφει στον θάλαμο, κατά προτίμηση σε σημείο κατάντη του ανεμιστήρα ανακυκλοφορίας.
 4.2.1.2. Η συσκευή ανάλυσης υδρογόνου έχει χρόνο απόκρισης στο 90 % της τελικής μέτρησης κάτω των 10 δευτερολέπτων. Η σταθερότητά της πρέπει να είναι μεγαλύτερη από 2 τοις εκατό πλήρους κλίμακας στο μηδέν και 80 τοις εκατό ± 20 τοις εκατό πλήρους κλίμακας, κατά τη διάρκεια χρονικού διαστήματος άνω των 15 λεπτών για κάθε εύρος λειτουργίας.
 4.2.1.3. Η επαναληπτικότητα της συσκευής ανάλυσης που εκφράζεται ως τυπική απόκλιση πρέπει να είναι μεγαλύτερη από 1 τοις εκατό πλήρους κλίμακας στο μηδέν και στο 80 τοις


text:
εκατό ± 20 τοις εκατό πλήρους κλίμακας σε κάθε εύρος που χρησιμοποιείται.
 4.2.1.4. Οι περιοχές λειτουργίας του αναλυτή επιλέγονται έτσι ώστε να δίνουν την καλύτερη δυνατή διαχωριστική ικανότητα κατά τις διαδικασίες μέτρησης, βαθμονόμησης και ελέγχου διαρροών.
 4.2.2. Σύστημα καταγραφής δεδομένων της συσκευής ανάλυσης υδρογόνου
 Η συσκευή ανάλυσης υδρογόνου διαθέτει μια διάταξη για την καταγραφή της εξόδου ηλεκτρικού σήματος, με συχνότητα τουλάχιστον μίας φοράς ανά λεπτό. Το σύστημα καταγραφής έχει λειτουργικά χαρακτηριστικά τουλάχιστον ισοδύναμα με το σήμα που καταγράφεται και επιτρέπει τη συνεχή καταγραφή των αποτελεσμάτων. Η καταγραφή δηλώνει με σαφήνεια την έναρξη και τη λήξη της δοκιμής κανονικής φόρτισης και τη λειτουργία φόρτισης αστοχίας.
 4.3. Καταγραφή θερμοκρασίας
 4.3.1. Η θερμοκρασία εντός του θαλάμου καταγράφεται σε δύο σημεία από αισθητήρες θερμοκρασίας, οι οποίοι συνδέονται έτσι ώστε να προκύπτει μέση τιμή. Τα σημεία μέτρησης εντός του θαλάμου απέχουν περίπου 0,1 m από την κατακόρυφη διάμεσο κάθε πλευρικού τοιχώματος σε ύψος 0,9 ± 0,2 m.
 4.3.2. Οι θερμοκρασίες κοντά στα κελιά καταγράφονται με τη βοήθεια αισθητήρων.
 4.3.3. Σε όλη τη διάρκεια των μετρήσεων εκπομπής υδρογόνου, οι θερμοκρασίες καταγράφονται με συχνότητα τουλάχιστον μίας φοράς ανά λεπτό.
 4.3.4. Η ακρίβεια του συστήματος καταγραφής της θερμοκρασίας είναι ± 1,0 K, ενώ η αναλυτική του ικανότητα ως προς τη θερμοκρασία διακρίνει διαφορές της τάξης του ± 0,1 K.
 4.3.5. Η αναλυτική ικανότητα του συστήματος καταγραφής ή επεξεργασίας δεδομένων ως προς τον χρόνο διακρίνει διαστήματα της τάξης των ± 15 δευτερολέπτων.
 4.4. Καταγραφή πίεσης
 4.4.1. Η διαφορά Dp μεταξύ της βαρομετρικής πίεσης εντός του χώρου δοκιμής και της εσωτερικής πίεσης του θαλάμου, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μίας φοράς ανά λεπτό.
 4.4.2. Η ακρίβεια του συστήματος καταγραφής πίεσης είναι εντός ± 2 hPa και η πίεση μπορεί να αναλύεται στα ± 0,2 hPa.
 4.4.3. Η αναλυτική ικανότητα του συστήματος καταγραφής ή επεξεργασίας δεδομένων ως προς τον χρόνο διακρίνει διαστήματα της τάξης των ± 15 δευτερολέπτων.
 4.5. Καταγραφή έντασης τάσης και ρεύματος
 4.5.1. Η ένταση του ρεύματος και της τάσης του φορτιστή, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μίας φοράς ανά λεπτό.
 4.5.2. Η ακρίβεια του συστήματος καταγραφής της τάσης είναι ± 1 V, ενώ η διαχειριστική του ικανότητα ως προς την τάση είναι ± 0,1 V.
 4.5.3. Η ακρίβεια του συστήματος καταγραφής έντασης ρεύματος είναι εντός του ± 0,5 Α και η ένταση ρεύματος μπορεί να αναλύεται στα ± 0,05 Α.
 4.5.4. Η αναλυτική ικανότητα του συστήματος καταγραφής ή επεξεργασίας δεδομένων ως προς τον χρόνο πρέπει να διακρίνει διαστήματα της τάξης των ± 15 δευτερολέπτων.
 4.6. Ανεμιστήρες
 Ο θάλαμος είναι εξοπλισμένος με έναν ή περισσότερους ανεμιστήρες ή φυσητήρες με δυνατή ροή 0,1 έως 0,5 m3/δευτερόλεπτο, προκειμένου να πραγματοποιείται πλήρης ανακυκλοφορία του αέρα της ατμόσφαιρας εντός του θαλάμου. Η επίτευξη ομοιογενούς θερμοκρασίας και συγκέντρωσης υδρογόνου εντός του θαλάμου κατά τη διάρκεια των μετρήσεων είναι εφικτή. Το όχημα που βρίσκεται στον θάλαμο δεν υφίσταται την επίδραση άμεσου ρεύματος αέρα προερχόμενου από τους ανεμιστήρες ή τους φυσητήρες.
 4.7. Αέρια
 4.7.1. Τα ακόλουθα καθαρά αέρια είναι διαθέσιμα για βαθμονόμηση


text:
και τη διενέργεια της δοκιμής:
 α)
 Καθαρός συνθετικός αέρας (καθαρότητα < ισοδύναμο 1 ppm C1· < 1 ppm CO· < 400 ppm CO2· < 0,1 ppm NO )· περιεκτικότητα σε οξυγόνο μεταξύ 18 και 21 % κατ' όγκο.
 β)
 υδρογόνο (H2), 99,5 % ελάχιστη καθαρότητα.
 4.7.2. Το αέριο βαθμονόμησης περιέχει μείγματα υδρογόνου (H2) και καθαρού συνθετικού αέρα. Οι πραγματικές συγκεντρώσεις ενός αερίου βαθμονόμησης πρέπει να είναι εντός ±2 τοις εκατό των ονομαστικών τιμών. Η ακρίβεια των διαλυμένων αερίων που προκύπτει κατά τη χρήση συσκευής ανάμειξης-δοσιμετρίας αερίου πρέπει να είναι εντός ±2 τοις εκατό της ονομαστικής τιμής. Οι συγκεντρώσεις που προσδιορίζονται στο προσάρτημα 1 μπορούν επίσης να ληφθούν από συσκευή ανάμειξης-δοσιμετρίας αερίου που χρησιμοποιεί συνθετικό αέρα ως αέριο αραίωσης.
 5. ΔΙΑΔΙΚΑΣΙΑ ΔΟΚΙΜΗΣ
 Η δοκιμή συνίσταται στα παρακάτω πέντε βήματα:
 α)
 προετοιμασία οχήματος/ΕΣΑΕ·
 β)
 εκφόρτιση του ΕΣΑΕ·
 γ)
 καθορισμός εκπομπών υδρογόνου κατά τη διάρκεια της κανονικής φόρτισης·
 δ)
 εκφόρτιση συσσωρευτή έλξης·
 ε)
 καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
 Αν το όχημα/ΕΣΑΕ πρέπει να μετακινηθεί μεταξύ δύο βημάτων, ωθείται στην επόμενη περιοχή δοκιμής.
 5.1. Δοκιμή με όχημα
 5.1.1. Προετοιμασία οχήματος
 Η γήρανση του ΕΣΑΕ ελέγχεται και για τον σκοπό αυτό αποδεικνύεται ότι το όχημα έχει διανύσει τουλάχιστον 300 km κατά τη διάρκεια επτά ημερών πριν από τη διεξαγωγή της δοκιμής. Κατά τη διάρκεια αυτής της περιόδου, το όχημα πρέπει να είναι εξοπλισμένο με τον συσσωρευτή έλξης που υποβάλλεται σε δοκιμή εκπομπής υδρογόνου. Αν κάτι τέτοιο δεν μπορεί να αποδειχθεί, τότε εφαρμόζεται η παρακάτω διαδικασία.
 5.1.1.1. Εκφορτίσεις και αρχικές φορτίσεις του ΕΣΑΕ
 Η διαδικασία ξεκινά με την εκφόρτιση του ΕΣΑΕ του οχήματος, ενώ κινείται στην περιοχή δοκιμής με σταθερή ταχύτητα της τάξεως του 70 % ± 5 % της μέγιστης ταχύτητας του οχήματος για 30 λεπτά.
 Η εκφόρτιση διακόπτεται:
 α)
 όταν το όχημα δεν μπορεί να κινηθεί στο 65 % της μέγιστης ταχύτητας τριάντα λεπτών, ή
 β)
 όταν από τα βασικά ενσωματωμένα όργανα δίνεται ένδειξη στον οδηγό να σταματήσει το όχημα, ή
 γ)
 αφού έχει καλύψει απόσταση 100 km.
 5.1.1.2. Αρχική φόρτιση του ΕΣΑΕ
 Η φόρτιση πραγματοποιείται:
 α)
 με τον φορτιστή·
 β)
 σε θερμοκρασία περιβάλλοντος μεταξύ 293 K και 303 K.
 Η διαδικασία αποκλείει κάθε τύπο εξωτερικού φορτιστή.
 Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή.
 Η διαδικασία αυτή περιλαμβάνει κάθε τύπο ειδικών φορτίσεων που μπορούν να ενεργοποιηθούν αυτόματα ή με το χέρι, όπως για παράδειγμα, οι φορτίσεις εξίσωσης ή συντήρησης.
 5.1.1.3. Η διαδικασία των παραγράφων 5.1.1.1 και 5.1.1.2 επαναλαμβάνεται δύο φορές.
 5.1.2. Εκφόρτιση του ΕΣΑΕ
 Το ΕΣΑΕ εκφορτίζεται, ενώ κινείται επί της περιοχής δοκιμής με σταθερή ταχύτητα της τάξεως του 70 % ± 5 % της μέγιστης ταχύτητας του οχήματος επί τριάντα λεπτά.
 Διακοπή της εκφόρτισης πραγματοποιείται:
 α)
 όταν από τα βασικά ενσωματωμένα όργανα δίνεται ένδειξη στον οδηγό να σταματήσει το όχημα, ή
 β)
 όταν η μέγιστη ταχύτητα του οχήματος είναι κάτω από 20 km/h.
 5.1.3. Εμποτισμός
 Εντός δεκαπέντε λεπτών από την ολοκλήρωση της λειτουργίας εκφόρτισης του συσσωρευτή που προσδιορίζεται στην παράγραφο 5.2, το όχημα τοποθετείται στην


text:
περιοχή εμποτισμού. Το όχημα τοποθετείται εκεί για τουλάχιστον 12 ώρες και έως 36 ώρες κατά το μέγιστο, μεταξύ της λήξης της εκφόρτισης του συσσωρευτή έλξης και της έναρξης της δοκιμής εκπομπής υδρογόνου κατά τη διάρκεια κανονικής φόρτισης. Για αυτό το χρονικό διάστημα, το όχημα πρέπει να εμποτίζεται στους 293 K ± 2 K.
 5.1.4. Δοκιμή εκπομπής υδρογόνου κατά τη διάρκεια κανονικής φόρτισης
 5.1.4.1. Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Παράλληλα, έχει/-ουν τεθεί σε λειτουργία και ο/οι ανεμιστήρας/-ες ανάμειξης του αέρα του θαλάμου.
 5.1.4.2. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.1.4.3. Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και τον χώρο αποσκευών του οχήματος ανοικτά, μετακινείται στο θάλαμο μέτρησης.
 5.1.4.4. Το όχημα πρέπει να συνδέεται στο δίκτυο διανομής. Το ΕΣΑΕ φορτίζεται σύμφωνα με τη διαδικασία κανονικής φόρτισης που προσδιορίζεται στην παράγραφο 5.1.4.7 κατωτέρω.
 5.1.4.5. Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
 5.1.4.6. Η κανονική φόρτιση της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για την κανονική δοκιμή φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
 5.1.4.7. Διαδικασία κανονικής φόρτισης
 Η κανονική φόρτιση πραγματοποιείται με φορτιστή και συνίσταται στα παρακάτω βήματα:
 α)
 φόρτιση με σταθερή ισχύ κατά τη διάρκεια t1·
 β)
 υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί σε αυτή που χρησιμοποιείται κατά τη διάρκεια φόρτισης εξίσωσης.
 Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και αν δίνεται σαφές σήμα στον οδηγό από τυπικά όργανα ότι ο συσσωρευτής δεν είναι πλήρως φορτισμένος.
 5.1.4.8. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.1.4.9. Η λήξη της περιόδου δειγματοληψίας εκπομπών πραγματοποιείται t1 + t2 ή t1 + 5 ώρες μετά την έναρξη της αρχικής δειγματοληψίας, όπως προσδιορίζεται στην παράγραφο 5.1.4.6 του παρόντος παραρτήματος. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρώνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό της παραγράφου 6 του παρόντος παραρτήματος.
 5.1.5. Δοκιμή εκπομπής υδρογόνου με αστοχία φορτιστή
 5.1.5.1. Εντός, το αργότερο, επτά ημερών από την ολοκλήρωση της προηγούμενης δοκιμής, η διαδικασία αρχίζει με την εκφόρτιση του ΕΣΑΕ του οχήματος σύμφωνα με την παράγραφο 5.1.2 του παρόντος παραρτήματος.
 5.1.5.2. Επαναλαμβάνονται τα βήματα της διαδικασίας της παραγράφου 5.1.3 του παρόντος παραρτήματος.
 5.1.5.3. Πριν από την ολοκλήρωση της περιόδου


text:
εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Παράλληλα, έχει/-ουν τεθεί σε λειτουργία και ο/οι ανεμιστήρας/-ες ανάμειξης του αέρα του θαλάμου.
 5.1.5.4. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.1.5.5. Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και τον χώρο αποσκευών του οχήματος ανοικτά, μετακινείται στο θάλαμο μέτρησης.
 5.1.5.6. Το όχημα πρέπει να συνδέεται στο δίκτυο διανομής. Το ΕΣΑΕ φορτίζεται σύμφωνα με τη διαδικασία φόρτισης αστοχίας που προσδιορίζεται στην παράγραφο 5.1.5.9 κατωτέρω.
 5.1.5.7. Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος φόρτισης αστοχίας.
 5.1.5.8. Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για την δοκιμή αστοχίας φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
 5.1.5.9. Διαδικασία φόρτισης αστοχίας
 Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
 α)
 φόρτιση με σταθερή ισχύ κατά τη διάρκεια t1·
 β)
 φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
 5.1.5.10. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.1.5.11. Η λήξη της περιόδου δοκιμής πραγματοποιείται t′1 + 30 λεπτά μετά την έναρξη της αρχικής δειγματοληψίας, όπως προσδιορίζεται στην παράγραφο 5.1.5.8 ανωτέρω. Καταγράφονται οι χρόνοι που μεσολάβησαν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή αστοχίας φόρτισης, που χρησιμοποιούνται για τον υπολογισμό της παραγράφου 6 του παρόντος παραρτήματος.
 5.2. Δοκιμή με κατασκευαστικά στοιχεία
 5.2.1. Προετοιμασία του ΕΣΑΕ
 Η γήρανση του ΕΣΑΕ ελέγχεται ώστε να επιβεβαιώνεται ότι το ΕΣΑΕ έχει ολοκληρώσει τουλάχιστον 5 βασικούς κύκλους δοκιμών (όπως προβλέπεται στο προσάρτημα 1 του παραρτήματος 8).
 5.2.2. Εκφόρτιση του ΕΣΑΕ
 Το ΕΣΑΕ εκφορτίζεται στο 70 % ± 5 % της ονομαστικής ισχύος του συστήματος.
 Η εκφόρτιση σταματάει όταν επιτυγχάνεται η ελάχιστη κατάσταση φόρτισης που υποδεικνύεται από τον κατασκευαστή.
 5.2.3. Εμποτισμός
 Εντός 15 λεπτών μετά το τέλος της διαδικασίας εκφόρτισης του ΕΣΑΕ που προσδιορίζεται στην παράγραφο 5.2.2 ανωτέρω και πριν από την έναρξη της δοκιμής εκπομπών υδρογονάνθρακα, το ΕΣΑΕ υποβάλλεται σε διαδικασία εμποτισμού σε θερμοκρασία 293 K ± 2 K για ελάχιστο χρονικό διάστημα 12 ωρών και μέγιστο χρονικό διάστημα 36 ωρών.
 5.2.4. Δοκιμή εκπομπής υδρογόνου κατά τη διάρκεια κανονικής φόρτισης
 5.2.4.1. Πριν από την ολοκλήρωση της περιόδου εμποτισμού του ΕΣΑΕ, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Παράλληλα, έχει/-ουν τεθεί σε λειτουργία και ο/οι ανεμιστήρας/-ες ανάμειξης του αέρα του θαλάμου.
 5.2.4.2. Η συσκευή


text:
ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.2.4.3. Στο τέλος της περιόδου εμποτισμού, το ΕΣΑΕ μεταφέρεται στον θάλαμο μέτρησης.
 5.2.4.4. Το ΕΣΑΕ φορτίζεται σύμφωνα με την προβλεπόμενη διαδικασία φόρτισης που προσδιορίζεται στην παράγραφο 5.2.4.7 κατωτέρω.
 5.2.4.5. Ο θάλαμος κλείνει και σφραγίζεται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
 5.2.4.6. Η κανονική φόρτιση της περιόδου δοκιμής εκπομπής υδρογόνου αρχίζει μόλις ο θάλαμος σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για την κανονική δοκιμή φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
 5.2.4.7. Διαδικασία κανονικής φόρτισης
 Η κανονική φόρτιση πραγματοποιείται με κατάλληλο φορτιστή και συνίσταται στα παρακάτω βήματα:
 α)
 φόρτιση με σταθερή ισχύ κατά τη διάρκεια t1·
 β)
 υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί στην ένταση που χρησιμοποιείται κατά τη διάρκεια της φόρτισης εξίσωσης.
 Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και αν με τη βοήθεια των κατάλληλων οργάνων παρέχονται σαφείς ενδείξεις στον οδηγό ότι το ΕΣΑΕ δεν είναι ακόμα πλήρως φορτισμένο.
 5.2.4.8. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.2.4.9. Η λήξη της περιόδου δειγματοληψίας εκπομπών πραγματοποιείται t1 + t2 ή t1 + 5 ώρες μετά την έναρξη της αρχικής δειγματοληψίας, όπως προσδιορίζεται στην παράγραφο 5.2.4.6 ανωτέρω. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό της παραγράφου 6 του παρόντος παραρτήματος
 5.2.5. Δοκιμή εκπομπής υδρογόνου με αστοχία φορτιστή
 5.2.5.1. Η διαδικασία της δοκιμής αρχίζει εντός επτά ημερών κατ' ανώτατο όριο μετά την ολοκλήρωση της δοκιμής της παραγράφου 5.2.4 ανωτέρω και η δοκιμή αρχίζει με την εκφόρτιση του ΕΣΑΕ του οχήματος σύμφωνα με την παράγραφο 5.2.2 ανωτέρω.
 5.2.5.2. Τα βήματα της διαδικασίας της παραγράφου 5.2.3 ανωτέρω επαναλαμβάνονται.
 5.2.5.3. Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Παράλληλα, έχει/-ουν τεθεί σε λειτουργία και ο/οι ανεμιστήρας/-ες ανάμειξης του αέρα του θαλάμου.
 5.2.5.4. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
 5.2.5.5. Στο τέλος της διαδικασίας εμποτισμού, το ΕΣΑΕ μεταφέρεται στον θάλαμο μέτρησης.
 5.2.5.6. Το ΕΣΑΕ φορτίζεται σύμφωνα με τη διαδικασία φόρτισης αστοχίας που προσδιορίζεται στην παράγραφο 5.2.5.9 κατωτέρω.
 5.2.5.7. Ο θάλαμος κλείνει και σφραγίζει αεροστεγώς εντός δύο λεπτών από την ηλεκτρική αλληλασφάλιση της διαδικασίας φόρτισης αστοχίας.
 5.2.5.8. Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Μετρώνται η συγκέντρωση υδρογόνου, η θερμοκρασία και η βαρομετρική πίεση για να προκύψουν οι


text:
αρχικές μετρήσεις CH2i, Ti και Pi για τη δοκιμή αστοχίας φόρτισης.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
 5.2.5.9. Διαδικασία φόρτισης αστοχίας
 Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
 α)
 φόρτιση με σταθερή ισχύ κατά τη διάρκεια χρόνου t1·
 β)
 φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
 5.2.5.10. Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.2.5.11. Η λήξη της περιόδου δοκιμής πραγματοποιείται t′1 + 30 λεπτά μετά την έναρξη της αρχικής δειγματοληψίας, όπως προσδιορίζεται στην παράγραφο 5.2.5.8 ανωτέρω. Καταγράφονται οι χρόνοι που μεσολάβησαν. Μετρώνται η συγκέντρωση υδρογόνου, η θερμοκρασία και η βαρομετρική πίεση για να προκύψουν οι τελικές μετρήσεις CH2f, Tf και Pf για τη δοκιμή αστοχίας φόρτισης, που χρησιμοποιούνται για τον υπολογισμό της παραγράφου 6 κατωτέρω.
 6. ΥΠΟΛΟΓΙΣΜΟΣ
 Οι δοκιμές εκπομπής υδρογόνου που περιγράφονται στην παράγραφο 5 ανωτέρω επιτρέπουν τον υπολογισμό των εκπομπών υδρογόνου από τα στάδια κανονικής φόρτισης και φόρτισης αστοχίας. Οι εκπομπές υδρογόνου από καθένα από αυτά τα στάδια υπολογίζονται με βάση τις αρχικές και τελικές συγκεντρώσεις υδρογόνου, τις θερμοκρασίες και τις πιέσεις εντός του θαλάμου, καθώς και τον καθαρό όγκο του θαλάμου.
 Για τον υπολογισμό χρησιμοποιείται ο παρακάτω τύπος:
 Όπου:
 MH2
 =
 μάζα υδρογόνου, σε γραμμάρια
 CH2
 =
 μετρηθείσα συγκέντρωση υδρογόνου εντός του θαλάμου, σε ppm κατ' όγκο
 V
 =
 καθαρός όγκος του θαλάμου σε κυβικά μέτρα (m3), διορθωμένος κατά τον όγκο του οχήματος με ανοικτά παράθυρα και χώρο αποσκευών. Εάν ο όγκος του οχήματος δεν είναι προσδιορισμένος, τότε αφαιρείται όγκος ίσος με 1,42 m3,
 Vout
 =
 όγκος αντιστάθμισης m3, σε θερμοκρασία και πίεση δοκιμής
 T
 =
 θερμοκρασία περιβάλλοντος του θαλάμου, σε K,
 P
 =
 P απόλυτη πίεση θαλάμου, σε kPa
 k
 =
 2,42
 Όπου:
 i είναι η αρχική μέτρηση
 f είναι η τελική μέτρηση
 6.1. Αποτελέσματα δοκιμής
 Οι εκπομπές μάζας υδρογόνου για το ΕΣΑΕ είναι:
 MN = εκπομπή μάζας υδρογόνου για δοκιμή κανονικής φόρτισης, σε γραμμάρια
 MD = εκπομπή μάζας υδρογόνου για δοκιμή φόρτισης αστοχίας, σε γραμμάρια
 ΠΡΟΣΑΡΤΗΜΑ 1
 ΒΑΘΜΟΝΟΜΗΣΗ ΤΟΥ ΕΞΟΠΛΙΣΜΟΥ ΓΙΑ ΤΗ ΔΟΚΙΜΗ ΕΚΠΟΜΠΩΝ ΥΔΡΟΓΟΝΟΥ
 1. ΣΥΧΝΟΤΗΤΑ ΚΑΙ ΜΕΘΟΔΟΙ ΒΑΘΜΟΝΟΜΗΣΗΣ
 Πριν χρησιμοποιηθούν για πρώτη φορά, όλα τα όργανα βαθμονομούνται και στη συνέχεια η βαθμονόμηση επαναλαμβάνεται όσο συχνά απαιτείται, και οπωσδήποτε κατά τον μήνα που προηγείται της δοκιμής για έγκριση τύπου. Οι προς χρήση μέθοδοι βαθμονόμησης περιγράφονται στο παρόν προσάρτημα.
 2. ΒΑΘΜΟΝΟΜΗΣΗ ΤΟΥ ΘΑΛΑΜΟΥ
 2.1. Αρχικός καθορισμός του εσωτερικού όγκου του θαλάμου
 2.1.1. Πριν χρησιμοποιηθεί για πρώτη φορά ο θάλαμος, προσδιορίζεται ο εσωτερικός όγκος του με τον τρόπο που περιγράφεται κατωτέρω:
 Μετρώνται προσεκτικά οι εσωτερικές διαστάσεις του θαλάμου, λαμβάνοντας υπόψη και τυχόν ανωμαλίες που οφείλονται π.χ. σε διαγώνιες αντηρίδες.
 Ο εσωτερικός όγκος του θαλάμου προσδιορίζεται από αυτές τις


text:
μετρήσεις.
 Ο θάλαμος πρέπει να μανδαλώνεται σε σταθερό όγκο όταν ο θάλαμος διατηρείται σε θερμοκρασία περιβάλλοντος 293 K. Αυτός ο ονομαστικός όγκος πρέπει να μπορεί να επαναληφθεί έως ± 0,5 % της αναφερόμενης τιμής.
 2.1.2. Ο καθαρός εσωτερικός όγκος προσδιορίζεται αφαιρώντας 1,42 m3 από τον εσωτερικό όγκο του θαλάμου. Εναλλακτικά, αντί των 1,42 m3 επιτρέπεται να χρησιμοποιηθεί ο όγκος του υπό δοκιμή οχήματος με τον χώρο αποσκευών και τα παράθυρα ανοιχτά ή του ΕΣΑΕ.
 2.1.3. Ο θάλαμος ελέγχεται όπως προβλέπεται στην παράγραφο 2.3 του παρόντος προσαρτήματος. Εάν η μάζα υδρογόνου δεν συμφωνεί με τη διοχετευόμενη μάζα με ανοχή ± 2 %, τότε γίνεται σχετική διόρθωση.
 2.2. Προσδιορισμός των εκπομπών από το περιβάλλον του θαλάμου
 Με τη διαδικασία αυτή ελέγχεται μήπως τυχόν ο θάλαμος περιέχει υλικά που εκπέμπουν σημαντικές ποσότητες υδρογονανθράκων. Ο έλεγχος αυτός διενεργείται κατά τη στιγμή που τίθεται σε χρήση ο θάλαμος, έπειτα από κάθε εργασία στο εσωτερικό του που ενδέχεται να επηρεάσει τις εσωτερικές εκπομπές, και με συχνότητα τουλάχιστον μία φορά ετησίως.
 2.2.1. Ο θάλαμος μεταβαλλόμενου όγκου μπορεί να λειτουργεί με ή χωρίς μανδάλωση, όπως περιγράφεται στην παράγραφο 2.1.1 ανωτέρω. Η θερμοκρασία περιβάλλοντος διατηρείται στους 293 Κ ± 2 Κ κατά τη διάρκεια του χρονικού διαστήματος των τεσσάρων ωρών που αναφέρεται κατωτέρω.
 2.2.2. Ο θάλαμος επιτρέπεται να σφραγίζεται και ο ανεμιστήρας ανάμειξης να λειτουργεί για χρονική περίοδο έως 12 ωρών πριν αρχίσει η τετράωρη περίοδος δειγματοληψίας για το περιβάλλον του θαλάμου.
 2.2.3. Ο αναλυτής (εφόσον απαιτείται) βαθμονομείται, στη συνέχεια μηδενίζεται και προσδιορίζεται το εύρος της κλίμακάς του.
 2.2.4. Ο θάλαμος υποβάλλεται σε διαδικασία εξαερισμού έως ότου να ληφθεί σταθερή ένδειξη για το υδρογόνο. Ο ανεμιστήρας ανάμειξης τίθεται σε λειτουργία εάν δεν λειτουργεί ήδη.
 2.2.5. Ο θάλαμος σφραγίζεται και μετράται η συγκέντρωση υδρογονανθράκων στο περιβάλλον του θαλάμου, η θερμοκρασία και η βαρομετρική πίεση. Οι λαμβανόμενες ενδείξεις είναι οι αρχικές ενδείξεις CH2i, Ti και Pi που χρησιμοποιούνται στους υπολογισμούς για το περιβάλλον του θαλάμου.
 2.2.6. Ο θάλαμος αφήνεται σε ηρεμία επί τέσσερις ώρες, ενώ λειτουργεί ο ανεμιστήρας ανάμειξης.
 2.2.7. Μετά την πάροδο των τεσσάρων ωρών, μετράται η συγκέντρωση του υδρογόνου στον θάλαμο, χρησιμοποιώντας τον ίδιο αναλυτή. Μετρώνται επίσης η θερμοκρασία και η βαρομετρική πίεση. Οι τιμές αυτές είναι οι τελικές τιμές CH2f, Tf και Pf.
 2.2.8. Υπολογίζεται η μεταβολή της μάζας του υδρογόνου μέσα στον θάλαμο καθ' όλη τη διάρκεια της δοκιμής, σύμφωνα με την παράγραφο 2.4 του παρόντος παραρτήματος, η οποία δεν υπερβαίνει το 0,5 g.
 2.3. Βαθμονόμηση και δοκιμή κατακράτησης υδρογόνου στον θάλαμο
 Με τη βαθμονόμηση και τη δοκιμή κατακράτησης υδρογόνου στον θάλαμο ελέγχεται ο όγκος που υπολογίζεται (ανωτέρω παράγραφος 2.1), ενώ επίσης μετράται και ο ρυθμός τυχόν διαφυγών. Ο ρυθμός διαφυγών του θαλάμου προσδιορίζεται κατά τη στιγμή που τίθεται σε χρήση ο θάλαμος, έπειτα από κάθε εργασία στο εσωτερικό του θαλάμου που ενδέχεται να επηρεάσει την ακεραιότητα του θαλάμου, και τουλάχιστον μία φορά μηνιαίως στη συνέχεια. Εάν σε έξι διαδοχικούς μηνιαίους ελέγχους κατακράτησης δεν διαπιστωθούν προβλήματα και δεν χρειαστεί να γίνουν διορθώσεις, ο ρυθμός διαφυγών μπορεί στη συνέχεια να προσδιορίζεται ανά τρίμηνο εφόσον δεν παρουσιάζεται ανάγκη διόρθωσης.


text:
2.3.1. Ο θάλαμος υποβάλλεται σε διαδικασία εξαερισμού έως ότου ληφθεί σταθερή ένδειξη για τη συγκέντρωση υδρογόνου. Ο ανεμιστήρας ανάμειξης τίθεται σε λειτουργία, εάν δεν λειτουργεί ήδη. Ο αναλυτής υδρογόνου μηδενίζεται, βαθμονομείται, εφόσον απαιτείται, και προσδιορίζεται το εύρος της κλίμακάς του.
 2.3.2. Ο θάλαμος πρέπει να μανδαλώνεται στη θέση ονομαστικού όγκου.
 2.3.3. Το σύστημα ελέγχου θερμοκρασίας περιβάλλοντος τίθεται στη συνέχεια σε λειτουργία (εάν δεν λειτουργεί ήδη) και ρυθμίζεται για αρχική θερμοκρασία 293 K.
 2.3.4. Όταν η θερμοκρασία θαλάμου σταθεροποιηθεί στους 293 K ± 2 K, σφραγίζεται και μετράται η συγκέντρωση περιβάλλοντος, η θερμοκρασία και η βαρομετρική πίεση. Οι λαμβανόμενες ενδείξεις είναι οι αρχικές ενδείξεις CH2i, Ti και Pi που χρησιμοποιούνται στη βαθμονόμηση του θαλάμου.
 2.3.5. Ο θάλαμος πρέπει να απομανδαλώνεται από τον ονομαστικό όγκο.
 2.3.6. Στον θάλαμο γίνεται έγχυση ποσότητας περίπου 100 g υδρογόνου. Αυτή η μάζα υδρογόνου πρέπει να μετράται με ακρίβεια ± 2 τοις εκατό της μετρηθείσας τιμής.
 2.3.7. Το περιεχόμενο του θαλάμου αφήνεται να αναμειχθεί επί πέντε λεπτά και κατόπιν μετράται η συγκέντρωση υδρογόνου, η θερμοκρασία και η βαρομετρική πίεση. Οι λαμβανόμενες ενδείξεις είναι οι τελικές τιμές CH2f, Tf και Pf για τη διακρίβωση του θαλάμου, καθώς επίσης οι αρχικές τιμές CH2i, Ti και Pi για τον έλεγχο κατακράτησης.
 2.3.8. Η μάζα του υδρογόνου στον θάλαμο υπολογίζεται με βάση τις τιμές που λαμβάνονται στις ανωτέρω παραγράφους 2.3.4 και 2.3.7 και με τον τύπο της κατωτέρω παραγράφου 2.4. Η τιμή πρέπει να αντιστοιχεί στην τιμή της μάζας υδρογόνου που μετράται σύμφωνα με την ανωτέρω παράγραφο 2.3.6, με ανοχή ± 2 %.
 2.3.9. Το περιεχόμενο του θαλάμου αφήνεται να αναμειχθεί επί 10 ώρες τουλάχιστον. Κατά την ολοκλήρωση αυτού του χρονικού διαστήματος, μετριέται και καταγράφεται η τελική συγκέντρωση υδρογόνου, η θερμοκρασία και η βαρομετρική πίεση. Οι τιμές αυτές είναι οι τελικές τιμές CH2f, Tf και Pf για τον έλεγχο κατακράτησης υδρογόνου.
 2.3.10. Η μάζα του υδρογόνου υπολογίζεται στη συνέχεια βάσει του τύπου της κατωτέρω παραγράφου 2.4, χρησιμοποιώντας τις τιμές που ελήφθησαν σύμφωνα με τις ανωτέρω παραγράφους 2.3.7 και 2.3.9. Η μάζα αυτή δεν επιτρέπεται να διαφέρει περισσότερο από 5 % από τη μάζα του υδρογόνου που υπολογίζεται σύμφωνα με την ανωτέρω παράγραφο 2.3.8.
 2.4. Υπολογισμός
 Ο υπολογισμός της μεταβολής της καθαρής μάζας υδρογόνου μέσα στον θάλαμο χρησιμοποιείται για να προσδιοριστεί η συγκέντρωση υδρογονανθράκων στο περιβάλλον του θαλάμου και ο ρυθμός διαφυγής. Για τον υπολογισμό της μεταβολής της μάζας χρησιμοποιούνται οι αρχικές και τελικές ενδείξεις συγκέντρωσης υδρογόνου, θερμοκρασίας και βαρομετρικής πίεσης βάσει του ακόλουθου τύπου:
 Όπου:
 MH2
 =
 μάζα υδρογόνου, σε γραμμάρια
 CH2
 =
 μετρηθείσα συγκέντρωση υδρογόνου εντός του θαλάμου, σε ppm κατ' όγκο
 V
 =
 όγκος του θαλάμου σε κυβικά μέτρα (m3), όπως μετράται στο σημείο 2.1.1 ανωτέρω.
 Vout
 =
 όγκος αντιστάθμισης σε m3, σε θερμοκρασία και πίεση δοκιμής
 T
 =
 θερμοκρασία περιβάλλοντος του θαλάμου, σε K,
 P
 =
 P απόλυτη πίεση θαλάμου, σε kPa
 k
 =
 2,42
 Όπου:
 i είναι η αρχική μέτρηση
 f είναι η τελική μέτρηση
 3. ΒΑΘΜΟΝΟΜΗΣΗ ΤΟΥ ΑΝΑΛΥΤΗ ΥΔΡΟΓΟΝΟΥ
 Ο αναλυτής θα πρέπει να βαθμονομείται με τη χρήση μείγματος υδρογόνου και αέρα και καθαρού συνθετικού αέρα.


text:
Βλέπε σημείο 4.8.2 του παραρτήματος 7.
 Κάθε κλίμακα λειτουργικών μετρήσεων που χρησιμοποιείται κατά κανόνα, βαθμονομείται σύμφωνα με την ακόλουθη διαδικασία:
 3.1.
 Η καμπύλη βαθμονόμησης χαράζεται βάσει τουλάχιστον πέντε σημείων βαθμονόμησης, τα διαστήματα μεταξύ των οποίων είναι όσο το δυνατόν πιο ομοιόμορφα κατανεμημένα επί του εύρους της λειτουργικής μέτρησης. Η ονομαστική συγκέντρωση του αερίου βαθμονόμησης με τη μεγαλύτερη συγκέντρωση είναι τουλάχιστον ίση με το 80 % της πλήρους κλίμακας.
 3.2.
 Η καμπύλη βαθμονόμησης υπολογίζεται με τη μέθοδο των ελαχίστων τετραγώνων. Εάν το πολυώνυμο που προκύπτει είναι βαθμού μεγαλύτερου του τρία, τότε ο αριθμός των σημείων βαθμονόμησης είναι τουλάχιστον ίσος με τον βαθμό του πολυώνυμου αυτού συν δύο.
 3.3.
 Η καμπύλη βαθμονόμησης δεν αποκλίνει περισσότερο από 2 % από την ονομαστική τιμή κάθε αερίου βαθμονόμησης.
 3.4.
 Βάσει των συντελεστών του πολυωνύμου που προέκυψε σύμφωνα με την ανωτέρω παράγραφο 3.2, καταρτίζεται πίνακας με τις τιμές του αναλυτή ως προς τις αντίστοιχες τιμές της πραγματικής συγκέντρωσης, σε βήματα που δεν υπερβαίνουν το 1 % της πλήρους κλίμακας. Η διαδικασία αυτή επαναλαμβάνεται για κάθε βαθμονομούμενο εύρος λειτουργίας του αναλυτή.
 Ο πίνακας αυτός περιέχει επίσης και άλλα σχετικά δεδομένα, όπως:
 α)
 την ημερομηνία βαθμονόμησης·
 β)
 ενδείξεις μηδενισμού και ακραίων ορίων ποτενσιομέτρου (εφόσον χρειάζεται)·
 γ)
 ονομαστική κλίμακα·
 δ)
 στοιχεία αναφοράς για κάθε αέριο βαθμονόμησης που χρησιμοποιείται·
 ε)
 την πραγματική και την ενδεικνυόμενη τιμή για κάθε αέριο βαθμονόμησης που χρησιμοποιείται, μαζί με τις ποσοστιαίες διαφορές·
 στ)
 πίεση βαθμονόμησης του αναλυτή.
 3.5.
 Μπορούν να χρησιμοποιηθούν εναλλακτικές μέθοδοι (π.χ. ηλεκτρονικοί υπολογιστές, ηλεκτρονικά ελεγχόμενοι διακόπτες εύρους), εφόσον αποδειχθεί στην τεχνική υπηρεσία ότι οι μέθοδοι αυτές παρέχουν ισοδύναμη ακρίβεια.
 ΠΡΟΣΑΡΤΗΜΑ 2
 ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΟΙΚΟΓΕΝΕΙΑΣ ΟΧΗΜΑΤΩΝ
 1. Παράμετροι καθορισμού της οικογένειας σε σχέση με τις εκπομπές υδρογόνου
 Η οικογένεια οχημάτων μπορεί να οριστεί από βασικές παραμέτρους σχεδιασμού που είναι κοινές σε όλα τα οχήματα της ίδιας οικογένειας. Σε ορισμένες περιπτώσεις ενδέχεται να υπάρχει αλληλεπίδραση παραμέτρων. Οι επιδράσεις αυτές λαμβάνονται επίσης υπόψη, ώστε να διασφαλίζεται ότι στην οικογένεια οχημάτων περιλαμβάνονται μόνον οχήματα με παρόμοια χαρακτηριστικά εκπομπών υδρογόνου.
 2. Για τον σκοπό αυτό, οι τύποι οχημάτων των οποίων οι παράμετροι που περιγράφονται κατωτέρω είναι πανομοιότυπες θεωρούνται ότι ανήκουν στην ίδια οικογένεια εκπομπών υδρογόνου.
 ΕΣΑΕ:
 α)
 εμπορική ονομασία ή μάρκα του ΕΣΑΕ:
 β)
 αναφορά όλων των τύπων ηλεκτροχημικών ζευγών που χρησιμοποιούνται·
 γ)
 αριθμός των κελιών ΕΣΑΕ:
 δ)
 αριθμός των υποσυστημάτων ΕΣΑΕ:
 ε)
 Ονομαστική τάση του ΕΣΑΕ (V)·
 στ)
 Eνέργεια ΕΣΑΕ (kWh)·
 ζ)
 ποσοστό συνδυασμού αερίων ( επί τοις εκατό):
 η)
 Τύποι εξαερισμού για υποσυστήματα ΕΣΑΕ·
 θ)
 τύπος του συστήματος ψύξης (αν υπάρχει).
 Φορτιστής επί του οχήματος:
 α)
 κατασκευαστής και τύπος διαφόρων μερών του φορτιστή·
 β)
 ονομαστική ισχύς εξόδου (kW)·
 γ)
 μέγιστη τάση φόρτισης (V)·
 δ)
 μέγιστη ένταση φόρτισης (Α)·
 ε)
 μάρκα και τύπος μονάδας ελέγχου (αν υπάρχει)·
 στ)
 διάγραμμα λειτουργίας, ελέγχου και ασφάλειας·
 ζ)
 χαρακτηριστικά περιόδων φόρτισης.
 ΠΑΡΑΡΤΗΜΑ 8
 ΔΙΑΔΙΚΑΣΙΕΣ ΔΟΚΙΜΗΣ ΤΟΥ ΕΣΑΕ
 Υπό επιφύλαξη
 ΠΡΟΣΑΡΤΗΜΑ
 ΔΙΑΔΙΚΑΣΙΑ ΓΙΑ ΤΗ ΔΙΕΞΑΓΩΓΗ ΕΝΟΣ ΤΥΠΙΚΟΥ ΚΥΚΛΟΥ
 Ένας τυπικός κύκλος αρχίζει με μια τυποποιημένη εκφόρτιση και, στη συνέχεια, με μια τυποποιημένη φόρτιση.
 Τυποποιημένη εκφόρτιση:
 Ρυθμός εκφόρτισης
 :
 Η διαδικασία εκφόρτισης, συμπεριλαμβανομένων των κριτηρίων περάτωσης, καθορίζεται από τον κατασκευαστή. Εάν


text:
δεν προσδιορίζεται, τότε πρόκειται για εκκένωση με ρεύμα 1C.
 Όριο εκφόρτισης (τελική τάση)
 :
 προσδιορίζεται από τον κατασκευαστή
 Περίοδος ανάπαυσης μετά την εκφόρτιση
 :
 Τουλάχιστον 30 λεπτά
 Τυποποιημένη φόρτιση
 :
 Η διαδικασία φόρτισης, συμπεριλαμβανομένων των κριτηρίων περάτωσης, καθορίζεται από τον κατασκευαστή. Εάν δεν προσδιορίζεται, τότε πρόκειται για εκκένωση με ρεύμα C/3.
 ΠΑΡΑΡΤΗΜΑ 8Α
 ΔΟΚΙΜΗ ΔΟΝΗΣΕΩΝ
 1. ΣΚΟΠΟΣ
 Ο σκοπός της παρούσας δοκιμής είναι ο έλεγχος των επιδόσεων ασφάλειας του ΕΣΑΕ σε συνθήκες δονήσεων στις οποίες το ΕΣΑΕ είναι πολύ πιθανό να υποβληθεί κατά τη διάρκεια της κανονικής λειτουργίας του οχήματος.
 2. ΕΓΚΑΤΑΣΤΑΣΕΙΣ
 2.1. Η παρούσα δοκιμή διενεργείται είτε με το πλήρες ΕΣΑΕ είτε με το/τα σχετικό/-ά υποσύστημα/-τα του ΕΣΑΕ, συμπεριλαμβανομένων των κελιών και των ηλεκτρικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το/τα σχετικό/-ά υποσύστημα/-τα, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 2.2. Η υπό δοκιμή διάταξη στερεώνεται σφιχτά στην πλατφόρμα της μηχανής δονήσεων ώστε να διασφαλίζεται ότι οι δονήσεις μεταβιβάζονται απευθείας στην υπό δοκιμή διάταξη.
 3. ΔΙΑΔΙΚΑΣΙΑ
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις:
 α)
 Η δοκιμή πραγματοποιείται σε εξωτερική θερμοκρασία 20 ± 10 °C·
 β)
 Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης της υπό δοκιμή διάταξης·
 γ)
 Στην έναρξη της δοκιμής, λειτουργούν όλες οι διατάξεις προστασίας που επηρεάζουν μία ή περισσότερες λειτουργίες της υπό δοκιμή διάταξης σε σχέση με το αποτέλεσμα της δοκιμής.
 3.2. Διαδικασίες δοκιμής
 Οι υπό δοκιμή διατάξεις υπόκεινται σε δόνηση που έχει ημιτονοειδή κυματομορφή με λογαριθμική σάρωση συχνοτήτων από 7 Hz έως 200 Hz και 50 Hz έως 7 Hz και η ταχύτητα σάρωσης ανέρχεται σε 15 λεπτά.
 Αυτός ο κύκλος επαναλαμβάνεται 12 φορές μέσα σε 3 συνολικά ώρες στον κατακόρυφο άξονα του στερεωμένου ΕΣΑΕ σύμφωνα με τις υποδείξεις του κατασκευαστή.
 Η συσχέτιση μεταξύ της συχνότητας και της επιτάχυνσης παρουσιάζεται στον πίνακα 1 και στον πίνακα 2.
 Πίνακας 1
 Συχνότητα και επιτάχυνση (μεικτή μάζα της υπό δοκιμή διάταξης κάτω των 12 kg)
 Συχνότητα σε [Ηz]
 Επιτάχυνση [m/s2]
 7 - 18
 10
 18 - περίπου 50 (1)
 αυξάνεται σταδιακά από 10 σε 80
 50 - 200
 80
 Πίνακας 2
 Συχνότητα και επιτάχυνση (μεικτή μάζα της υπό δοκιμή διάταξης κάτω των 12 kg)
 Συχνότητα σε [Ηz]
 Επιτάχυνση [m/s2]
 7 - 18
 10
 18 - περίπου 25 (1)
 αυξάνεται σταδιακά από 10 σε 20
 25 - 200
 20
 Ύστερα από αίτημα του κατασκευαστή, μπορούν να χρησιμοποιηθούν υψηλότερα επίπεδα επιτάχυνσης, καθώς και υψηλότερα ανώτατα όρια συχνότητας.
 Ύστερα από αίτημα του κατασκευαστή, αντί για τη συσχέτιση συχνότητας-επιτάχυνσης του πίνακα 1 ή του πίνακα 2, μπορεί να χρησιμοποιηθεί ένα πρότυπο δοκιμής δονήσεων που θα έχει καθοριστεί από